text:
En conexion cu celebracion di dia di Mama, Stichting Algemene Bejaardenzorg Aruba y Rotaract Club of Aruba a percura pa un anochi diferente y dibertido pa e habitantenan di S.A.B.A. Oranjestad.
E atardi aki tabata uno hopi festivo y alegre unda nos grandinan tabata modelo na nan mesun show di moda patrocina pa diferente casnan di moda, estilista, leerwerktraject na Aruba cu a mustra nan atencion, donacion y tempo pa nos grandinan.
E runway aki tabata uno unda miembronan di Rotaract Club of Aruba tabata cana hunto cu e grandinan riba e runway cu tabata e patio di S.A.B.A. mes cu a wordo decora bunita pa e ocasion aki. Shi Preke tabata e maestro di ceremonia y a entretene tur presente discribiendo e trahe y sponsors di cada modelo cu a subi e pasarela. Nos grandinan a ricibi un makiyahe y peinado di Rafael de Cuba y su ekipo di Heavens Hair Studio.
Rotaract Club of Aruba a den pasado a yega di organisa varios proyectonan pa nos grandinan cu ta keda na San Pedro Paviljoen y desde e tempo ey a keda den connexion estrecho cu e organisacion. Nos grandinan tin un lugar hopi special den e curason di tur miembro di Rotaract Club of Aruba, pasando tempo cu nan y pone un sonrisa riba nan cara ta loke ta conta. Tempo di calidad ta lo mas valioso pa nos grandinan.
E team di S.A.B.A. a traha durante lunas preparando pa esaki y nos kier a gradici e team y especialmente Sra. Ivy cu semper ta hopi dedica y ta trece bunita iniciativanan manera esaki pa nos grandinan. S.A.B.A. kier gradici e siguiente comerciantenan pa nan aporte grandi pa cu e show di moda aki: Paleis Oriental, Giselle Department Store,Trash By Ronchi, Geekay, Lucky Super Store, Eva Boutique , Mrs Minute, Lichting, La Cabana Resort, Paradera Party center, Aruba Trading Company, Visser Trading, Romar, Do it Center, Leer werk traject Aruba, Church, Tropical Bottling Company, Jolly Pirates, Rona Coster, Carla Cake, Wine & Dine. Rotaract Club of Aruba kier gradici tur miembro y boluntario cu a yuda haci e evento aki posibel. Na tur famia y amistad cu a bin presencia y duna nan sosten y aplauso na nos grandinan cu a subi e pasarela, masha danki. Esaki sigur a haci nos grandinan feliz riba e diabierna atardi aki.


c: text/html

text:
E tratamentu di keho di e Kuerpo Polisial Hulanda Karibense (KPCN) a logra di bai dilanti bon. Pero ainda tin espasio pa mehorashon. Esaki Nationale ombudsman ta konkluí den su investigashon tokante e manera ku KPCN ta trata keho di siudadano.
Nationale ombudsman, Reinier van Zutphen, den su investigashon ta komprobá si e tratamentu di keho di KPCN ta pas den e vishon di ombudsman riba tratamentu profeshonal di keho. Tambe el a mira si a sigui e rekomendashonnan di investigashonnan anterior, ku e Konseho pa Mantenshon di Derecho a duna huntu ku ombudsman na 2016.
Profeshonalisá tratamentu di keho
Reinier van Zutphen: ‘KPCN ta riba bon kaminda pa profeshonalisá e tratamentu di keho. Ta tuma keho di siudadano serio. Pero mi ta mira posibilidat tambe pa hasi e tratamentu di keho mas mihó ainda.’ P’esaki ombudsman ta duna KPCN dies rekomendashon:
1. Hasi e manual di keho definitivo i partisip’é;
2. Amplia e formulario di keho digital i pèrkurá pa por hañ’é riba e website;
3. Sòru pa tin buson di karta na Islariba;
4. Registrá e kehonan ku a solushoná informalmente tambe;
5. Hasi un análisis di keho anualmente;
6. Informá e siudadano si start un investigashon disiplinario;
7. Manda un kopia di e kehonan pa gezaghèber i Ministerio Públiko;
8. Sea transparente i enbolbí e siudadano i esun ku e keho ta trata di dje den e investigashon di e keho;
9. Chèk e nivel di satisfakshon serka e siudadano ora finalisá e keho;
10. Motivá e huisio den e karta di klousura.
Nationale ombudsman a indiká ku e ke un kombersashon ku e hefe di kuerpo tokante e siguimentu di e rekomendashonnan.
Motibu
For di 2010, Boneiru, Sint Eustatius i Saba ta munisipio ekstraordinario di Hulanda. Huntu nan ta forma Hulanda Karibense. Nationale ombudsman for di e tempu ei ta trata keho tokante instansha di gobièrnu di Reino na e islanan. Pa haña un mihó bista di e manera kon e instanshanan di gobièrnu na Hulanda Karibense ta trata ku keho, ombudsman di su mes inisiativa ta hasi investigashon. Ku esaki e ke kontribuí na bon gobernashon na e islanan BES.

robotstxt: allowed

filter: keep


text:
Oranjestad – Ariba e schedule manda di parti Ministerio Publico por wak casonan cu lo wordo presenta den Corte di Prome Instancia diahuebs y diabierna.
Casonan cu a capta atencion pa diahuebs ta caminda cu P.L ta wordo acusa di a comete actonan sexual contra un persona di menos cu 12 aña di edad. Esaki a pasa entre 2013 te cu 28 di november 2015.
Diabierna un di casonan Proforma, cu tambe ta interesante ta caminda tres persona cu a comete atraco ariba Hulpbestuurs Kantoor na Savaneta.
Ta trata di R.J.P, I.J.P, M.J.H .
Nan ta wordo acusa di conhuntamente cu un otro of otronan, ladronicia cu violencia di un tas y/of cahanan di placa cu mas cu 13.000 florin di un departamento ariba 31 di maart 2017. E violencia a encera cu a pusha un persona cu forza contra un auto y purba coy su dienstpistool y a dal e dos biaha riba su cabez y a bringa cu e persona y a los tiro cu arma di candela.
R.P y I.P y M.H ta wordo acusa di, conhuntamente cu un otro of otronan, posesion di arma di candela y balanan riba 31 di maart 2017.
Ariba diabierna tambe tin 2 caso Pro Forma, cu ta relaciona cu delitonan sexual.
N.G.M ta wordo acusa di a comete actonan obsceno cu un persona di kende e tabata sa cu e no ta bon na tino, ariba 27 di februari 2017.
E otro caso cu tambe ta Pro Forma, ta E.E.E.T ta wordo acusa di a comete actonan sexual contra un persona bao di 16 aña den e periodo di januari


text:
KRALENDIJK – E ekipo di Uruguay Titans di Antriòl Pariba, djárason ultimo den partido bálido pa e torneo 50 aña di FFB den Stadion di Playa 8or anochi, ta eliminá e ekipo di ATC di Tera Kòrá ku skor di 3-1 den prolongashon, esaki despues ku e partido a finalisá 1-1 ku un pinalti kada banda den su tempu regular di 2 bia 45 minüt.
ATC a hunga mayoria parti di e partido ku 1 hungadó menos pa motibu di karchi kòrá i ekspulsá fo’i dje partido
Den prolongashon di 2 bia 15 minüt, Uruguay ta gana ATC ku skor di 3-1 den presensia di 573 fanátiko ku a paga pa mira e partido.
Tabata na di 27 minüt di e partido ku Uruguay ta haña pinalti i Guy Van der Valk ta hasi e partido 1-0, skor tambe ku e partido a parti na dos kuné pa sosiegu.
Di dos mitar ATC tambe ta haña pinalti na di 72 minüt i Vially Cornelia ta empatá e partido 1-1.
E partido ta finalisá empatá 1-1 i mester a bai den prolongashon di 2×15 minüt, di kua na di 110 i 112 minüt, Anthony Vasquez i Jordan Winster ta anotá pa Uruguay bai den bentaha di 3-1, skor tambe ku e partido a finalisá kuné den viktoria pa Uruguay.
Ku e resultado aki Uruguay ta sigui den e torneo i ATC ta eliminá di e torneo.
Rèfrinan ku a dirigí e partido ta Ashier Martines asistí na banda pa Amos Melaan i Franson Melaan ku Kòki Winklaar na mesa.
E partido aki tambe tabata bon bishitá, un total di 573 fanátiko a paga a mira e partido, di kua 410 adulto, 112 mucha i 51 fanátiko riba 60 aña.
Éksito na e ekiponan ainda den e torneo.
Riba potrètnan rèfrinan ku a dirigí e partido, e timnan i outornan di e golnan di e partido.


text:
Oranjestad – Directie Natuur en Milieu (DNM) ta informa pueblo di Aruba en general y su clientela en particular, cu mañandia 16 di september, oficina di DNM lo haya un limpiesaprofundo. Esaki lo tuma luga den oranan traimerdia. Pa realisaesaki DNM mester para su servicio entrante 1’or di atardi pa e resto di e atardi aki. DNM ta habri bek segun orario normal riba dialuna dia 19 di september 2022.
Bureau Voorlichting (BUVO) ta informa cu diabierna dia 16 di september 2022 nan lo ta cera pa publico henter mainta. Motibocu ta suspende tur servicio pa mita dia ta cu ta asisti na unworkshop durante oranan di mainta. BUVO ta reanuda su servicio pa publico diabierna 16 di september pa 01.00 ‘oratardi.
DNM y BUVO ta pidi disculpa pa e inconveniencia cu esaki por trece cune y ta yama danki na tur pa e comprension.


text:
E Barku di Marina Hulandes Zr.Ms. Holland riba e anochi di 31 di òktober a interseptá un transporte di droga riba Laman Karibe. Djis un ratu despues mes ora a sigui un di dos kaptura. Ámbos biaha e droganan a keda interseptá pa medio di obligá un asina yamá go-fast pa stòp. E dos kapturanan di droga a keda hasí konosí awe numa.
Despues di detekshon di e go-fast e barku di Marina a lansa su dos botonan rápido, e asina yamá FRISC, ku a sabi di stòp e botonan ku droga. Na momentu ku e kontrabandistanan a nota e botonan di intersepshon, nan a purba di tira e paketenan ku droga den laman. Un parti di esaki ainda por a keda saká for di den laman, miéntras e otro parti a bai pèrdí den laman.
Una bes ku a yega serka di e boto ku droga, ya no por a haña mas droga a bordo, pero si a detené tres sospechoso (un Venezolano i dos Dominikano). Un total di 265 kg a keda interseptá. E sospechosonan i e droga despues a keda entregá na un barku di Wardakosta Merikano.
Ripitishon di movementu
Un dia despues di e kaptura aki, Zr.Ms. Holland ku e helikòpter Marítimo di guera NH90 un biaha mas a topa otro go fast na kaminda. E pasaheronan di e go fast aki tambe a kuminsá benta e merkansianan for di den e boto den laman. Zr.Ms. Holland a aserka e go-fast ku su dos botonan FRISC, kual tabatin a bordo un ekipo kombiná di Wardakosta Merikano i Kuerpo di Marina. E ekipo di Wardakosta Merikano a detené e pasaheronan di e go-fast. Na bordo a bin topa ku nuebe pakete di kokaina. Nan tabatin un volúmen di mas o ménos 270 kilogram. E sospechosonan aki tambe, ademas di e kontrabanda, despues a keda entregá na Wardakosta Merikano pa persiguishon na Estádos Unídos di Merka.
Zr.Ms. Holland desde mei ta aktivo den region. E barku ta keda desplegá entre otro pa operashonnan kontra droga i ora di yudansa humanitario. Banda di esei tambe e ta keda desplegá pa diferente tareanan di Wardakosta den region Karibe. Tal manera detekshon di peska ilegal, delitonan ambiental i despliegue durante búskeda i reskate.
Mantenshon di órden hurídiko internashonal ta un di e debernan konstitushonal di Defensa.


text:
KRALENDIJK – Un waf ku ta hopi konosí i gustá na Boneiru ta esun di Chachacha Beach. Despues ku algun persona a hasi yamada na instansia nan konserní pa atendé ku e situashon deplorabel di e waf aki, un suidadano prekupá a pega algun tabla, asina stabilisá parti di e waf. Diferente persona ta bai na e sitio pa landa ku regularidat. Esaki ya ta sosodé pa hopi aña. Hende di edat i muchanan ta frekuentá e sitio, i e turista. Ta notabel ku último tempu, despues di e mal tempu ku a pasa den besindario di Boneiru, laman tabata brutu i e waf a sufri daño i a keda deplorabel. E situashon ta peligroso, spesialmente muchanan ta subi e waf ku tur e konsekuensia.
E persona a menshoná ku e mes a disidí pa yuda pega algun palu, pa fortifiká un parti di e waf.
Riba potrèt por mira kon e waf a keda despues di e laman brutu, i awor ku el a pone algun tabla temporalmente, pa e waf ta poko mas mihó pa usuarionan. Mester duna atenshon na e waf e suidadano a bisa.
Un súplika ta bai pa e instansia konserní, pa pronto drecha e waf pone stabil pa e pueblo.


text:
Laser Standard ta un di e disciplina nan cu tin den e deporte di Vela y den esaki nos tabata tin e atleta Tijn van der Gulik cu a representa nos isla. Van der Gulik den un entrevista ta papia riba e reto nan di e siman, experiencia gana den e competencia di Panamericano y como tambe e orguyo di por representa nos isla Aruba.
Related Articles
Cuerpo Tecnico cu reunion cu Odesur
August 6, 2019
Pre-seleccion Tokyo 2020
March 4, 2020
Rosario2019 Beach Tennis Masculino
March 9, 2019
Tenista Patrick Sydow a debuta den tremendo forma
October 7, 2018
Check AlsoClose
-
Aksel y Sander contento di prome diaMarch 21, 2019


text:
Despues di a finalisá 4 di 6 ekspedishonnan sientífiko, Caribbean Cetacean Society (CCS) a studia visual- i
akústikamente mas ku 2.950 mamífero marino di dies diferente sorto entre e islanan di Anguilla i Martinique. Esaki
tabata parti di e proyekto “Ti Whale an Nou 2021 ” (Nos bayenanan chikitu). A graba mas ku 600 ora di zonidu bioakústiko di frekuensia haltu. Esaki a tuma lugá den 50 dia riba trayektonan di mas ku 4000 kilometer total.
E NGO aki ku a keda resientemente fundá pa biólogonan marino karibense di Martinique, ku ta atendé ku
protekshon di nan teritorio, ta mustra resultadonan prometedor durante e promé aña di investigashon. Dor di hasi
investigashonnan durante dos luna konsekutivo na 13 isla karibense, CCS a kolekshoná informashon tokante
mamífero marino den hinter Karibe. E organisashon Karibense aki a posishoná su mes kaba komo e kordinadó
adekuá pa promové e kolaborashon entre e diferente islanan ku e meta pa yuda mehorá konservashon di
espesienan ku no konosé frontera.
E promé 4 ekspedishonnan aki a hasi posibel pa graba e orka (Orcinus orca) visual- i akústikamente pa promé
biaha na Antiyas. Espesienan eksepshonal manera e orka pigmeo (Feresa attenuata) a ser mirá pa promé biaha
den e sanktuario protehá ‘Yarari Marine Mamma land Shark Sanctuary’ ku ta konsistí di e lamannan di Boneiru,
Statia i Saba. E estudio tokante 18 famia di e sperm whale (“Physeter macrocephalus”) ta indiká ku e mesun
gruponan ta ser dividí entre e sanktuarionan di naturalesa Yarari di e islanan BES i Agoa Sanctuary di e islanan
fransés. Pa e motibu aki koperashon ta e yabi prinsipal pa por protehá mamífero marino. Esaki ta un di e puntonan
esensial di CCS.
Aparte di kolekshoná datonan sientífiko, e inisiativa Karibense aki a brinda un eksperiensia balioso na mas di 20
partisipante ku ta aktivo den e investigashon di mamífero marino den e region mas amplio di Karibe. Durante e
ekspedishonnan aki, partisipantenan lokal a haña entrenamentu i a logra haña abilidatnan riba tereno di e tópiko
aki ku ta poko konosí. E meta ta pa engrandesé e konosementu di mamífero marino den nan teritorio.
Pa kada ekspedishon ta bai un tim di 6 persona riba un boto en buska di bayena ku dòlfein. Un sistema hidrofóniko
ta hasi posibel ku por skucha durante dia i anochi kua espesie di mamífero marino ta serka di e boto. Inspekshon
visual ku ta tuma lugá konstantemente for riba e boto ta yuda señalá e animalnan ku ta na superfisie di awa. Ora
nan yega sufisientemente serka di e boto, e ekipo ta kolektá informashon for di e rabu di e sperm whale a base di
portrèt i telefoto. Pa medio di e forma di rabu, e sperm whale ta ser identifiká, meskos ku nos ta hasi ku fingerprint.
Pa medio di e informashon aki por identifiká famianan i movishonnan di tur e tiponan di bayena na Antiyas.
Tur isla Karibense ta dependé di e ekosistema marino pa loke ta trata kuminda i entrada, pues ta importante pa
protehá esaki. E grupo di famia bayena ta un espesie vital pa hende. Poko hende ta konsiente ku anualmente e
bayenanan grandi ta risibí 4 biaha mas tantu dióksido di karbon i ta produsí 4 biaha mas tantu oksígeno ku e gran
selvanan di Amazonas. Por ehèmpel, e sperm whale ta e animal feros mas grandi na mundu. E ta biba den famia,
tin kultura i ta papia diferente idioma den grupo. Pèrdida di e espesie aki por ta desastroso pa bida marino manera
nos konosé.
E sobrá di e ekspedishonnan lo bai desvelá sin duda otro resultadonan fasinante di nos herensia natural ku no ta
hopi konosí.
Nètwerk i partnernan
E ekspedishon aki ta e resultado di e kolaborashon den e nètwerk Karibense, loke ta parse di ta e mihó solushon
pa protekshon di espesienan migratorio ku nos ta kompartí. Esaki a ser realisá pa medio di partisipashon di
partnernan públiko i privá: Corail Caraibes, World Wildlife Fund for Nature – Netherlands, EDF Group Foundation,
Orange Foundation, SARA, DCNA i AWI.
Despues di a finalisá 4 di 6 ekspedishonnan sientífiko, Caribbean Cetacean Society (CCS) a studia visual- i


text:
Pronóstiko di tempu pa Kòrsou i bisindario bálido te djasabra atardi 6:00 o.l., 3 di sèptèmber 2022.
Pronóstiko
Pronóstiko di tempu pa Kòrsou i bisindario bálido te djasabra atardi 6:00 o.l., 3 di sèptèmber 2022.
Kompilá: djabièrnè 2 di sèptèmber 2022, 17:00 o.l. (21:00 UTC).
Tempu: Por lo general parsialmente nublá ku chèns pa lokalmente algu di áwaseru durante di dia. Bientu suak lo sòru pa un sintimentu di kalor.
Temperatura máksimo lo alkansá 34ºC i temperatura mínimo 27ºC.
Solo ta sali 06:25 i ta baha 18:46 o.l.
Bientu: For di direkshon prinsipalmente nortost i suak te moderá, forsa 2 te 4 (7 te 30 km/ora, 4 te 16 nudo).
Situashon general: Un área di preshon abou situá awe atardi ost di e islanan mas ariba di Karibe ta move den direkshon nortwèst ku posibilidat pa sigui desaroyá den un siklon durante proksimo dianan. E sistema aki lo sòru pa bientu relativamente suak den e region di islanan ABC durante e siguiente dianan i esaki ta kontribuí na un sintimentu di èkstra kalor. Mas aleu, humedat den nos área lo oumentá, di manera ku e chèns pa yobida lo oumentá gradualmente durante final di wikènt.
Kondishon di laman: Por lo general trankil ku altura di olanan serka di 1 meter (3 pia).
Sistemanan tropikal signifikante: Un área di preshon abou basta amplio lokalisá riba osean Atlántiko i pariba di Laman Karibe, por intensifiká durante e siguiente dianan i bira un siklon den un pasashi proyektá pa nortwèst. E sistema aki no ta un menasa pa Kòrsou.
Fenómeno spesial: Ningun.
Perspektiva te djadumingu atardi: Por lo general parsialmente nublá ku chèns pa algun áwaseru ku chèns pa welek i bos.
Meteorólogo: Luciano


text: Diahuebs atardi a drenta informe di un pelea formal cu agreshon y destruccion na Tanki Leendert, mesora a dirigi varios patruya na e sitio. Na yegada di patruya na e sitio a bin constata cu aki ta trata di un pelea entre dos persona unda e pelea a escala y bay te na agreshon y destruccion cu arma. Polis a detene ambos partido y a confisca e arma cu a sera usa. E detenidonan a ser transporta un vehiculo di transporte pa warda di Shaba. Mirndo cu un di e personanan a resulta herida e pidi presencia di ambulans na warda di polis pa atende cune. Investigadornan technico y forensyco tambe a presenta na e sitio pa documenta e investigashon andando.


text:
KRALENDIJK — Ultimamente tin diferente doñonan di boto ta reklamando e echo ku e slipway banda di marriot ta baiendo atras dia pa dia i ta pidiendo yudansa basta ratu kaba di gobièrnu. Ta asina ku dibaina tin slipway den bon estado aki na Boneiru i esaki ta baiendo atras mirando ku tin diferente auto ta keda pega dor ku e tera ta muha untiki i kasi e outo tin ku baha den awa pa logra ranka e boto nan pa saka afo. Esaki ta un peliger mirando ku si algu bai robes, anto e ora ei definitivamente notin niun otro slipway kaminda nan por saka i baha boto seif. Tin diferente otro slipway den area di playa pero nan ta muchu stijl i ta peligroso pa hasi uso di esaki nan, mirando ku un fayo chiki e outo por bai resulta den laman huntu ku e boto su tras. Doñonan di boto ta pidi pa tuma konsiderashon pa inverti untiki den e slipway aki, mirando ku no tin otro slipway bon na Boneiru. Diferente persona a manda reklamo aden i pa drecha e slipway pero niun kontesta te awe. Tambe a kompronde di un doño di boto ku 3 biaha ela bora su tire di trailer na e slipway aki mirando ku tin un baranka net den laman ku bo no por mira bon i esaki a kousa daño varios biaha na su trailer.
FUENTE: LIVE 99 FM


text:
E articulo aki ta focus riba e parti narrativo di cine local.
Con nos a yega ey
Siglo 21, finalmente Aruba ta hayando un impulso pa loke ta trata e arte cinematografico. E festival di cine di Aruba a hunga un rol importante den e desaroyo aki, el a fungi como un plataforma cu a yuda na haci visibel Aruba su talentonan emergente. Prome cu e festival di cine a yega no tabata tin ningun otro estimulo, contrario hopi tabata pensa cu cine local no tabata algo posibel na Aruba, mirando con chikito e isla ta. Na e momento cu e pelicula cortico ‘10 Ave Maria’ a gana e premio miho ‘short film’na e festival di cine di Trinidad & Tobago, esaki tabata un afirmacion cu Aruba por, cu no ta importa con chikito Aruba ta, nos por logra. E logro a stimula mas persona pa haci cine local. Otro factor cu sigur tambe a hunga un rol tabata desaroyo den e tecnologia audiovisual. E DSLR cameranan a cuminsa bira mas accesibel pa tur persona, nan ta duna un ‘film look’ y ta filma 24 frames. Esaki a haci cu un parti di e limitacionnan cu semper Aruba tabata tin a wordo elimina. Durante e añanan di e film festival hopi ta esnan cu a experimenta cu ‘short films’.
Tabata 2013, e aña cu Aruba a ricibi su prome pelicula largo pa cine titula ‘Abo So’. Den pasado varios pelicula a wordo haci pero ningun a pasa 60 minuut y a ricibi un ‘theatrical release’ pa wordo categorisa como Aruba su prome pelicula largo produci y realisa pa Arubianonan. ‘Abo So’ tabata e ‘defining moment’ cu a kita tur duda cu si Aruba por of no por traha pelicula largo. E pelicula a gana dos premio y a participa na diferente festivalnan di cine international hibando Aruba su cultura y musica folklorico pa mundo henter. Pa prome biaha Aruba por a wak riba pantayanan grandi di cine un pelicula di propio suela cu a resulta den un exito rotundo y tabata sold out 16 biaha tras di otro. ‘Abo So’ a duna inicio na e era nobo di cine Arubiano. Varios ta e peliculanan largo cu a sigui e ehempel di ‘Abo So’. For di 2013 Aruba a conoce un desaroyo pa loke ta trata pelicula largo haci pa cine cu titulonan ‘Siña Mi Stima Bo’, ‘Libre de Pecado’, ‘E Maleta Ros’ y esun mas actual ‘Natalia’. ‘Natalia’ lo tin su primicia diabierna 31 di maart na The Cinemas Paseo Herencia.
Con pa yud’e sigui crece
E festival di cine di Aruba a percura pa stimula e arte di cine na Aruba, e ta haci falta, pa sigui duna e ‘push’ y provee un plataforma pa talentonan emergente. E apoyo cu The Cinemas ta brinda na creadornan di cine local ta excelente, pasobra otro parti di mundo cineastanan tin cu busca un distribuidor pa por hiba nan peliculanan den salanan di cine. Na Santo Domingo un teatro di cine a crea un distribuidor pa distribui e peliculanan ful rond di Caribe. Kizas esaki por ta un futuro stap caminda The Cinemas por fungi como un distribuidor di e cine local pa asina hiba nos cultura y nos beachnan den salanan di cine di diferente ‘filmhuis’ rond di Hulanda. Pa asina promove Aruba pero tambe pa duna oportunidad na nos hendenan cu ta biba na Hulanda pa wak peliculanan di nan propio tera.
E parti mas esencial ta e recursonan: placa, material y personal. Cine ta keda un medio costoso, hopi biaha pa baha gasto tin hopi hende ta opta pa haci ‘multitasking’ esaki sigur ta yuda pero tambe e por ‘backfire’, e por perhudica e calidad di e pelicula. Mas apoyo di instancianan cu ta duna fondo y di e sector priva por yuda pa creadornan contrata mas personal pa crea un produccion cu un calidad mas halto.
Haci pelicula ta manera pinta un cuadra, e ta un composicion di varios elemento cu ta crea un cuadra. Den cine tur cos ta conta, di por ehempel makiyahe, cabey, vestuario, decoracion y color, tur cos ta parti di e storia. Hopi biaha pa falta di placa e departamento di arte ta haya menos atencion, pero e departamento di arte ta esun cu ta percura pa crea un experiencia cinematografico pa e publico. Tin un presupuesto pa e departamento aki ta hopi importante, hopi biaha instacianan cu ta duna subsidio ta nenga di cubri e presupuesto di e departamento aki, sin sa cu e ta un departamento cu ta completa e pelicula. Imagina ‘Pirates of the Caribbean’ sin disfraz y sin e barconan, e ora no tin pelicula. Pa e banda aki instancianan mester bira mas flexibel y aporta mas pa por yuda e industria di cine crece y yuda crea un cultura di cine local.
E desaroyo tecnologico a haci cu e aparatonan tecnico ta na alcance di un y tur. A bira mas facil pa yega na e ekiponan adecuado pa por realisa un produccion di cine. E unico barera ta e ‘know-how’, tin hopi persona cu sa kico nan ta haci, pero alabes tin hopi persona cu no tin e conocemento. Semper ta bon pa purba pasobra door di haci un persona ta siña, pero mas un persona sa, miho e producto final por keda. Tin YouTube y tayernan cu ta duna informacion riba con pa haci cine, nunca un ta laat pa siña. Aruba tin hopi profesionalnan studia riba e tereno audiovisual y si cada un profesional guia un talento emergente e futuro di cine local lo ta bon sigura.
Cine ta un trabao colectivo, e ta rekeri di un team pa crea un pelicula. E futuro di cine local ta mustra prometedor y e unico manera pa yud’e crece bira grandi ta si tur persona uni y yuda pa hacie bira grandi. E cine local por yega te na e punto cu nos mes un yiunan di tera ta esnan cu lo bay conta na mundo henter e storianan di nos hendenan caluroso y di nos dushi cultura.
Award-winning Caribbean Filmmaker Juan Francisco Pardo was born on the beautiful Island of Aruba. He is a multitalented filmmaker and media designer. His passion and vision for this art form has been recognized in the reception of multiple awards.


text:
Punda—Mac Cijntje, mediante un desishon di korte sivil pa wes mr. Martijn a gana gobièrnu di Korsou riba un protesta kontra di “atvertensha” disiplinario emití pa minister di Planifikashon Urbano (e temporada ei Zita Jesus Leito).
Konforme un karta skibi riba 29 di mei último pa hefe di Obranan Públiko, Mac Cijntje a wòrdu akusá di a aktua kontra di prosedernan públiko komo ámtenar.
Ta trata di un situashon unda studiantenan stazjèr bou di guia di Cijntje lo tabata reakshoná den medionan di komunikashon riba un kaminda alternativo na e proyektonan di mangrof di Rif i konstrukshon di inmobilaria. E departamentu, bou di órden di minister a duna Cijntje un atvertensha disiplinario pa kual e la bai wes kuné.
Wes a duna Cijntje rason unda gobièrnu no tabata por a pone prueba ku ta Cijntje a duna e studiantenan informashon ademas e studiantenan a referí tambe na lokual gobièrnu mes a publiká riba nan sitio wep.•


text:
Parlamentario Arthur Dowers
All Stories
ORANJESTAD (AAN): E profesionalnan cu tin un contract individual y trahando na WEB Aruba NV, a uni nan mes den Asociacion VWI,
Studiantenan di Internacional School of Aruba a presenta diferente tema mara na Agenda 2030 di Nacionnan Uni
ORANJESTAD: Diaranson atardi Minister Endy Croes a presencia un bunita ceremonia na International School of Aruba.
Como muestra di aprecio
ORANJESTAD (AAN): Dialuna atardi e dia tan spera a yega, ora cu miles di hende a bay riba pia pa participa den e “Walk+Run 2022” di Aruba Bank, e biaha aki denomina como ‘Roses Edition’.
Rene Ridderstaat, presidente:
Mal uso di un proceso sumamente importante pa sistema educational
Ministro Geoffrey Wever:
Despues di un persecucion largo


text:
E hayazgo di e restonan di 14 persona den e prison principal di Venezuela, cera temporalmente cinco luna pasa, a reactiva ayera e e debate tocante e crisis penitenciario di e pais, entre denuncia di iregularidad y violacion di derecho humano, AFP ta señala.
E cantidad di morto haya ora tabata haci un cobamento den e instalacionnan di e prison a subi te 14, asina Fiscalia a participa ayera.
“Te na e momento aki a recupera 14 cadaver” den e Penitenciaría General de Venezuela (PGV), situa na ciudad di San Juan de Los Morros (estado Guárico, centro di e pais), Ministerio Publico a señala, precisando cu e hayazgo a tuma lugar riba diahuebs pasa.
E investigacionnan relaciona cu e caso lo continua pa determina e causa di e mortonan, nan a clarifica.
Diabierna, minister di Asunto Penitenciario, Iris Varela, a anuncia cu nan a haya restonan humano cu “tabata coresponde na siete persona”, algun ora despues di a declara, den un prome informe, cu nan tabata pertenece na tres victima.
Riba 28 di october di aña pasa, gobierno a completa e desaloho di PGV, despues di simannan di enfrentamento entre persona interna pa e control di e prison y denuncia tocante fayecimento pa motibo di desnutricion y ausencia di medicina.
Videonan publica riba rednan social pa detenido y nan familiarnan tabata mustra e falta di cuminda y tratamento medico enfrente di enfermedadnan manera tuberculosis den e prison, cu lo a causa caba por lo menos dies morto.
– Tumba comun –
E ONG defensor di derecho di e presonan ‘Una Ventana a La Libertad’, a denuncia existencia den PGV di un tumba comun cu un cantidad di cadaver hopi mas grandi.
Carlos Nieto, coordinador di e organisacion no gubernamental aki, a reitera ayera cu e cantidad di morto lo por yega na cien.
“Nos reportenan ta berdaderamente confiable”, nan a declara na AFP den comunicacion telefonico.
Fiscalía, mientras tanto, a admiti di tin “denuncianan di parti di familiarnan tocante desaparicion durante e proceso di desaloho”, sin precisa cuanto.
Nieto ta calcula cu e cadavernan a keda acumula den un tumba comun den diferente incidente cu a sucede den e prison, cu tabata alberga como 9.000 preso durante e ultimo añanan.
“Sea cu ta 14, 50 o 100, nan tabata persona bao di responsabilidad di estado”, e activista a indica.
PGV ta den remodelacion como parti di un plan di gobierno pa “pacifica” e prisonnan y adecuanan na standardnan internacional. Di acuerdo cu Varela, 96 facilidad penitenciario a keda incorpora den e programa gubernamental desde juli 2011, di cual seis a keda cera.
Segun Una Ventana a la Libertad, na Venezuela tabatin como 88.000 preso na fin di aña pasa, di cual 33.000 tabata den calabozo policial den condicion di ta amontona hunto.
Diabierna pasa, un centenar di detenido den e calabozonan di polis di estado Anzoátegui, na ciudad di Barcelona, a declara nan mes den huelga di hamber.
E ONGnan ta denuncia cu, apesar di e plan gubernamental, e prisonnan Venezolano ta scol pa crimen unda incluso e reclusonan tin piscina, pizzeria y discoteca.
Di igual manera, nan ta reporta iregularidadnan den cumplimento di castigo di parti di e “pranes” (lidernan informal entre preso).
Luna pasa, Wilmer Brizuela Vera, alias “Wilmito”, cu ta cumpli condena pa secuestro y homicidio, a keda herida den un tiroteo na un playa na Margarita.
E incidente a causa un scandal den prensa, cu a rechasa cu Brizuela tabata liber. El a ricibi un beneficio di proceso y despues di e suceso, a bolbe keda cera den prison di Tocorón. Tambe tin dencuncia di existencia di banco illegal cu ta regla transaccion financiero entre preso y nan famia y conocirnan.


text:
Gradicimento y Invitacion
Nemensio Croes
“Padu, Nemen of Momen”
* 19-12-1932 – † 29-07-2022
Na nomber di famia, nos ta gradici tur famia, bisiña, amigo(a) y conocirnan pa tur e atencion, mensahenan, jamada nan di consuelo ricibi y cu a manda flor relashona cu fayecimento di nos defunto stima “Nemensio”.
Ta gradeci Dr. Leong, Dr. di cas S. Vallejo y nan assistant nan pa e tremendo trabou. Na su Ex grupo di baile Flor di Jasmin y Grupo Flor di Brazil. Na Pastor Andry pa su bunita ceremonia. Un danki na Meneer Gregory Goedgedrag cu a toca masha bunita durante e entiero.
Danki di curason na Staff y Personal di Ad Patres Funeral Home and Crematorium pa nan Excelente Servicio.
Alavez nos ta invita demas famia, bisiña y conocirnan pa un Rosario cual lo tuma lugar na cas. Diaranson 10 di Augustus 2022 pa 7:15 di anochi na cas.
Adres: Seroe Preto 35-A
Boso presencia ta altamente aprecia.


text:
Bleki
Seri di Herensia Kultural
E último blekero di fishi ta Luciano Willem di Dominguito, nasé na 1910 i ta for di su 14 aña kaba e tabata blekero. Un trahadó di lampi konosí na nos isla tabata tambe Wawa di Ana Martina. Debí na e oferta enorme di merkansia barata importá, trahá di plèstik, aluminio i serámika awendia no tin demanda mas pa produkto trahá di bleki.
Willem tabata tuma mas o ménos un ora i mei pa e traha un lampi di kushina. E tabata traha den kushina, banda di e stof di gas riba kua e tabata keinta su sòlderbout. E blekero tabatin patronchi di karton di e diferente partinan di un lampi, di manera ku tur e elementonan tabatin e mesun forma i midí i tabata pas presis den i riba otro. E parti abou rondó e tabata graba ku un passer di heru na e midí eksakto den e bleki.
E lampi di kushina ta konsistí di un bòm, un baki den kua ta basha e kombustibel (zeta di piská, zeta di bakiou òf korozin) su parti di ariba bolá, un tùit den kua tin un mecha di katuna kologá i un man pa tene e lampi. E lampi ku generalmente tabata poné riba un rèki tabata huma sí. Sin embargo, un lampi nunka ta faya su doño, manera tin biaha ta e kaso ku lus eléktriko.
Ku un skèr grandi di kòrta bleki Willem ta kòrta e sinku partinan for di e bleki. Ku un martin di palu e ta bati nan pa duna forma. Pa e parti akí di trabou e blekero ta usa un blòki firkant di palu. Kada banda di e blòki tin un hundí den kua ta forma e parti ariba bolá di e lampi di kushina. Despues ta unta e rantnan di sòlder ku pasta pa sòlder kuné. Kaba ta sòlder nan na otro. Pa falta di pasta pa sòlder kuné por a usa tambe djus di lamunchi òf mantekabela. E sòlderbout tabatin un kabes di koper kòrá (koper dushi) ku e blekero tabata laga keinta riba kandela te ora e bira kayente kayente.
Un hèrmènt importante pa e blekero tabata ademas un palu plat di un 75 sèntimeter asina, ku ta kaba na un kabes di heru skèrpi. Aki riba tabata bati ‘zòm’ den e bleki, pa evitá rant skèrpi. Kaminda no tabata posibel pone zòm, manera na final di e tùit di un trepochi, tabata akabá e rantnan ku un feilu di heru. Diferente garoti di palu tabata sirbi pa traha beker i forma di trèktu.
Eseinan tabata garoti ku ta kaba na un forma hanchu i rondó òf ku ta rematá na un punta skèrpi, rondó, di kua tabata bati e bleki dun’é forma.
Ora e produktonan ta kla, ta lombra nan ku un paña ku un tiki korozin i poko kalki ariba.
Ademas di lampi di kushina i trepochi, e surtido di ophetonan trahá di bleki tabata konsistí tambe di koko di awa, giter, trèktu, kòpi ku skòter, beker di bebe awa, forma di bolo i beker pa midi. Esakinan tabatin midí fiho, di un kilo (un kana) te mei kilo (un pinchi), un kuart kilo (mei pinchi), un oktavo parti di un kilo (un mushi) i un djeseis parti di un kilo (mitar mushi). E bekernan tabata destiná pa midi líkido prinsipalmente. Pa binager ku zeta pa pone riba salada tabatin hasta midí spesial di akuerdo ku preis, manera ‘midí di un sèn’, ‘midí di un plaka’ (2,5 sèn) i ‘midí di dòsplaka’ (5 sèn).
Fuentenan
De keuken van de ‘kas di pal’i maishi’, relato di stashi na un museo. Lisa de Haseth, Curaçao, 1984.
Volkskunde van Curaçao. Nicolaas van Meeteren, Curaçao 1947.
Sambumbu, Volkskunde van Curaçao, Aruba en Bonaire. Paul Brenneker, Curaçao, 1969-1975.
Portret
Ophetonan di uso trahá di bleki for di e kolekshon di Nationaal Museum.


text:
Dialuna 25 di juni 2018 a tuma lugar den CDGT na Dakota e di dos wega di e gran final di Aruba su Futbol Division Damas. Caminda cu Lady Puma’s Britannia a bolbe topa cu Lady Riverplate, caminda cu den nan prome compromiso Britannia ta sa di gana e wega cu score minimo di 1-0. Britannia cu un empate mes lo titula Campeon.
Den un wega dramatico e equipo di Riverplate ta pica dilanti despues cu e hungador Donnevier Luitjes #3 ta logra habri e score tempran na di 3′ di wega.Na di 10′ di wega tabata e hungador Zamira v/d Linde #18 riba un hugada individual ta logra empata e wega. Ambos equipo ta sigui preshona caminda cu na di 23′ di wega tabata e hungador #23 Josanne Maduro riba un tiro caminda tur hende a kere cu e bala lo pasa banda di gol, e portero ta keda wak e bala cu ta bai pega den net pa haci e wega 2-1 na fabor di Britannia. Riverplate ta logra empata e wega na di 33′ di wega pa medio di M Kock #10 riba su camiseta. Y cu e score di 2-2 refree ta finalisa e prome 45′ nan di wega.
Den e di dos parti di wega nos mester bisa e wega a bira basta bruto caminda cu refree a cuminsa saca kaarchi tanto geel como corra , un wega cu tabata bayendo hopi bon, pero lastimamente cos no a bai di e bunita ey cu a termina den un Bululu basta for di sla. Na di 85′ di wega tabata A simon #8 ta score y ta pone e cherry riba e bolo pa asina Britannia bai cas cu e victoria di 3-2 y asina ta Titula Campeon di Aruba su Futbol 2017-2018 Division Damas. Resultado nan di e campeonato, na di cuater lugar a keda La Fama na di tres lugar RCA , Sub Campeon Riverplate y Campeon Britannia. Vision Images kier a felicita tur e equipo nan cu nan logro durante e Campeonato 2017-2018. Exito den e proximo Campeonato 2018-2019.


text:
Pregunta na Minister di Desaroyo Ekonomiko
Presidente di Parlamento di Kòrsou
Señora Ch. America-Francisca
Wilhelminaplein # 4
PRESENTE
Willemstad, 9 di ougùstùs 2022
Tópiko: Petishon na Minister Cijntje pa aklarashon riba benta di Toubot ORCA
Señora America-Francisca,
Pa medio di e karta aki, hasiendo uso di artíkulo 96 di Reglamentu di órden di Parlamento, mi kier pidi bo persona pa dirigí e karta athunto na Minister di ekonomia, señor Ruisandro Cijntje.
Danki pa e koperashon.
Atentamente,
Ramón Yung
Parlamentario pa
frakshon di MFK
Minister di Ekonomia
Señor Ruisandro Cijntje
PRESENTE
Kòrsou, 9 di ougùstùs 2022
Tópiko: Petishon pa duna Parlamento klaridat riba benta di Toubot ORCA
Apresiabel señor Minister,
Ku asombro suskrito Ramón Yung miembro di Parlamento pa frakshon di MFK, den prensa a tuma nota ku supuestamente a bende e Toubot ORCA.
E informashon aki sigur tabata motibu di basta pregunta i kuestionamentu den komunidat.
Segun informashonnan na alkanse di suskrito i di akuerdo ku informashonnan publiká den prensa, KTK na 2012 lo mester a kumpra e toubot ORCA pa un suma di alrededor di 30 i piku mion florin. E mesun fuentenan ta indiká ku a bende e toubot ORCA pa un suma di 3.6 mion florin.
Hustamente teniendo kuenta ku e informenan publiká i e kuestionamentu pa loke ta trata e tema aki den komunidat, ta suskrito su deber pa dirigí su mes na Minister Cijntje pa haña klaridat riba henter e proseso enkaminá pa KTK pa yega na benta dje toubot ORCA.
P’e motibu aki suskrito ta dirigí su mes na Minister Cijntje ku e siguiente preguntanan:
- Minister por konfirmá ku KTK a bende e toubot ORCA?
- Si e kontesta riba pregunta 1 ta afirmativo, kiko ta e motibu pa kual a yega na tal desishon?
- Minister por informá Parlamento ki dia e proseso pa benta dje toubot ORCA a inisiá?
- E hunta di komisario di KTK a aprobá benta dje toubot ORCA?
- Si esei tabata e kaso, riba ki fecha e Hunta di Komisario a aprobá benta dje toubot ORCA?
- Ken tur tabata e miembronan dje Hunta di Komisario ku a aprobá benta dje toubot ORCA?
- Tin informashon disponibel for di kual por dedusí eksaktamente, kual ta e diferente partidonan politiko ku e komisarionan aki kada unu individualmente tabata representá?
- Minister por informá Parlamento kiko ta e suma pa kual a bende e toubot ORCA?
- Minister por informá Parlamento, kiko tabata e suma pa kual a kumpra e toubot ORCA?
- Parlamento por disponé dje dokumentonan ku spesifikashon dje toubot ORCA na momento dje kompra?
- Ora ku e toubot ORCA a yega Kòrsou, e toubot tabata kumpli ku tur e spesifikashonnan di akuerdo ku e dokumentonan di kompra?
- E kompania KTK a laga hasi un evaluashon dje toubot ORCA, promé ku a realisá e benta?
- Si esei tabata e kaso, Minister por pone e rapòrt di evaluashon òf taksashon aktualisá na disposishon di Parlamento?
- Tin un spesifikashon òf rapòrt den kual Parlamento por mira kiko ta e motibu ku e toubot ORCA den 10 aña di tempu a pèrdè alrededor di 90% di su balor?
- Tin otro kompania ku KTK a paga komishon di benta den e transakshon realisá?
- Si esei tabata e kaso, Parlamento por disponé di informashon kua ta e kompania ku tabata enkargá ku benta dje toubot ORCA?
- Tabatin debe riba e toubot ORCA kual ainda mester a dedusí for dje suma di plaka pa kual a bende e toubot ORCA?
- Despues dje proseso di benta i pago pa e toubot ORCA, kuantu plaka KTK mes a risibí finalmente despues di e transakshon?
Sperando ku Minister lo kontesta nos karta ku preguntanan den e tempu definí den e protokòl firmá entre gobièrnu di Kòrsou i Parlamento, nos ta terminá ku un saludo kordial.
Atentamente,
Ramón Yung
Parlamentario pa
Frakshon di MFK


text:
The content originally appeared on: Diario
Marco Berlis (MEP):
ORANJESTAD (AAN): Riba Diamars cu a pasa, e compania Eagle LNG a cuminsa cu su dianan di informacionnan na pueblo den e MFA di Savaneta. Den e presentacionnan aki a duna un cobertura amplio di cada area di desaroyo di e proyecto, cual ta e rapportnan cu mester worde completa, ki materialnan ta bay uza pa e proyecto, con e tuberia lo worde poni, y mucho mas.
A papia tambe di e aspecto tecnico y e beneficionan cu e proyecto aki lo trece pa nos pais.
Marco Berlis di Partido MEP, a subraya cu tabata tin basta hende presente na e prome dia di informacion aki, y pa e gran mayoria, esaki tabata consisti di profesionalnan, empresarionan y tecniconan. Masha hopi pregunta a worde haci na e expertonan di Eagle LNG y esakinan tur a worde contesta detayadamente.
E cantidad di pregunta ta refleha cu esnan presente tabata desea di ricibi informacion corecto y alcaso. E ambiente di e reunion tabata hopi ameno y positivo y mester bisa cu mirando e expresion riba e cara di esnan presente, tur a keda satisfecho. E grupo di hende a keda basta rato pa sigui combersa cu expertonan di Eagle LNG despues di e presentacion.
Diaranson atardi tabatin un otro session di informacion di expertonan di Eagle LNG y tambe riba Diahuebs anochi di 6:00 pm -9:00pm.
Berlis ta invita pueblo en general pa bin y scucha informacion balioso di e proyecto aki y haci bo pregunta sin miedo na e expertonan. E ta sigur despues di scucha y wak e presentacion di Eagle LNG, y scucha e contestanan riba e preguntanan cu lo worde haci, bo tambe lo por conclui cu e proyecto aki ta magnifico pa nos pais!


text:
Gobièrnu di Kòrsou [ÚLTIMO INFORMASHON]: Último desaroyonan rondó di Covid-19.
Gobièrnu di Kòrsou
[ÚLTIMO INFORMASHON]: Último desaroyonan rondó di Covid-19. Huntu ku bo, Gobièrnu di Kòrsou ta kreando, reinventando i BIBANDO den e promesa di un futuro briante.
Tin diesun (11) kaso ku a reku pera.Apa rte di esaki, tin shen (100) kaso nobo pa awe di kua por lo menos bintidos (22) ta relata na kasona n anterior.Dos (2) persona a keda interna den CMC i dos (2) persona
ku tabata interna por a bai kas. Un (1) persona ku ya tabata interna a keda transfer!pa kuido intensivo.Pues na e momentu aki, tin ocho (8) persona hospitalisa , di kua dos (2) ta den kuido intensivo.


text:
Bo ta bai kuminsá ku un empresa na Boneiru, fantástiko! Promé ku bo habri e portanan di bo empresa ta bon pa hasi algun preparashon. Sierto asuntunan mester ta bon pensá, ounke pa kada empresa por diferensiá kuantu tempu bo tin ku dedika na e trayekto preparatorio. Bo por hasi’e mes chikitu òf mes grandi ku bo mes ke. Por ehèmpel finansiamentu, sitio i forma hurídiko ta elementonan importante pa para ketu na dje. Bo por formulá tur esaki den un plan di negoshi; un konsepto di bo (futuro) empresa ku tur informashon relevante resumí i prosesá. Ta un bon idea pa kuminsa ku esaki for di tempran.
Mas informashon disponibel
KvK tin diferente instrukshon digital, konseho i video informativo tokante e pasonan nesesario pa kuminsá ku un empresa na Boneiru. AKI bo ta haña un bista di tur informashon relevante ku bo por ‘download’ grátis (Nederlands). Bo ke mas informashon tokante pasonan spesífiko òf bo tin pregunta tokante bo empresa konkreto? Tuma kontakto ku empleadonan di BIS, alkansabel via bis@kvkbonaire.com.


text:
IBiSA tambe ta check pa factornan di riesgo relaciona cu riñon
En conexion cu e ‘Dia Mundial di Riñon’ cu ta riba 12 di maart 2015 y e ‘Dia Mundial di
Awa’ cu ta riba 22 di maart 2015, Instituto Biba Saludabel y Activo – IBiSA, ta uni su mes pa
conmemora e dianan aki den e forma di duna su aporte na poblacion di Aruba cu informacion
di e beneficionan di bebe suficiente awa. Esaki consecuentemente ta mantene e salud di nos
riñonnan.
E aportacion ta cu e Bus di Salud, cu lo duna su servicio riba e siguiente dianan:
Dialuna dia 9 di maart 2015: Bus di Salud ta staciona banda di Centro Medico na
San Nicolas, for di 8’or di mainta pa 3’or di atardi.
Diamars dia 10 di maart 2015: Bus di Salud ta staciona den vecindario di Wit Gele Kruis
na Santa Cruz, for di 8’or di mainta pa 3’or di atardi.
Diaranson dia 11 di maart 2015: Bus di Salud ta staciona na Piedra Plat den vecindario di
Bright Bakery, for di 8’or di mainta pa 3’or di atardi.
Diabierna dia 13 di maart 2015: Bus di Salud ta staciona na Pricemart, for di 8’or di mainta
pa 3’or di atardi.
– Riba e Bus di Salud, nos ta midi bo peso y haltura. Asina por saca e BMI. Si bo BMI ta
riba 25, ta nifica cu e peso ta halto. Pero si e BMI ta 30 bay ariba, ya caba nos ta papia di
obesidad, cual ta sobrepeso severo y ta un risico pa haya malesanan cronico, entre otro
diabetes (sucu) y presion halto. Na nan turno, e ta bira un risico pa haya problema cu bo
riñon.
– Riba e Bus di Salud tambe nos ta tuma presion di bo sanger, controla bo sucu y
colesterol. Pa un persona por haci e testnan aki, no ta necesario pa bin na yuna.
Riba e tres dianan aki, nos enfoke principal ta bay ta uzo di awa y e salud di riñon. IBiSA ta
traha y conscientisa comunidad di Aruba riba e cuido di salud en general, pa cual motibo ta duna
tambe e atencion na e importancia di bebe 8 glas di awa y e cuido y salud di e riñonnan.
IBiSA ta invita pueblo di Aruba en general, pero en especial area di San Nicolas, Piedra Plat y
Dakota y nan vecindario pa acudi na un di e lugarnan unda e Bus di Salud ta staciona otro siman


text:
ORANJESTAD – Fraccion di MEP a yama Minister di Husticia Arthur Dowers den Parlamento pa duna cuenta di su maneho pa combati criminalidad cu obviamente ta fayando. Lider di MEP den su discurso a enfatisa riba e inseguridad reinando. “Varios di nos grandinan ta biba na cas di nan yiunan, y hopi famia ta bai traha laga nan grandinan nan so na cas. Pero te hasta esey ta peligroso awendia, si nos mira cuanto anciano ta wordo atraca, ta wordo bati, ta wordo mara te hasta cu tape na man, pia y cara. Pero tambe mamanan ta biba den ansha ora di manda su yiu scol, y ni eynan e ta safe mas. Of ora e bai cinema, como mama ta den ansha bo ta constantemente”.
CIFRAS NO TA WORDO PUBLICA
Lider di MEP tabata hopi critico riba e minister di husticia pasobra e minister no ta publica ningun cifra, tampoco den e Statistical Yearbook 2013 di Centraal Bureau voor de Statistiek. E ultimo cifranan tabata di 2011, cu a mustra cu criminalidad a aumenta cu 70% desde cu gabinete Mike Eman a tuma over. Lider di MEP a puntra minister Dowers: “Con bo por maneha si bo no tin cifras? Con nos por confia kiko cu e minister bisa si nos no tin cifras? Con bo kier pa nos controla gobierno si no tin cifras? Cu gobierno ta sconde informacion pa Parlamento ta pasa hopi. Cu Presidente di Parlamento mes ta laga gobierno sconde informacion for di nos y get away cune, tambe nos a mira siman pasa ainda cu nos a pidi e hedging agreement di WEB, pero Presidente di Parlamento no a haya necesario pa nos haya e contrato aki. Pero esaki ta algo mucho peor: gobierno mes no kier publica cifras. Con bo por maneha SIN cifras?
MEP NO TIN CONFIANSA MAS DEN MINISTER DOWERS
Di otro banda, pueblo no mester di cifras pa sinti cu criminalidad ta aumentando seriamente desde 5 anja pasa, y nos pais ta mas insigur cu nunca antes e tawata. Ainda nos por corda un propaganda durante tempo di campanja di AVP, den cual Mike Eman ta Sali tras di un cura manera un salbador y ta bisa cu AVP tin un plan y AVP tin e team. Awe nos por mira cu no tin ni un plan, ni un team!” segun lider di MEP.
Fraccion di MEP a pidi e plan di maneho di minister di husticia na hopi ocasion, pero e minister no a hasi casi di e peticion aki, y sosteni pa e mayoria den Parlamento, nunca a cumpli.
“Atraco ta cos di tur dia, tiroteo tambe ta mas regla cu excepcion. Hendenan ya no ta ni yama polis mas. E gobierno aki deliberadamente a keda sin controla nos fronteranan, y importacion ilegal di arma, di droga y di hende ta wordo facilita, y gobierno no kier hasi nada pa frene. Y ora cu a cuestiona minister Dowers riba esaki, su contesta tawata: ta percepcion di e pueblo ta eroneo! Mientras tanto e minister no ta mustra di ta realisa cu e problema ta serio. E minister tabata tin un actitud masha arogante, y a hasi manera cu tur cos ta bon na Aruba y ta oposicion ta exagera. Nos fraccion no tin ningun confiansa den e minister aki mas y lo elabora mas di esaki ora e reunión continua diahuebs awor. Aruba merece mihor, mucho mihor”, lider di MEP a duna di conoce.


text:
Atministrashon finansiero
Maneho di sèn ta un parti di e bida komo studiante ku hopi ta lucha kuné. Bo no tin mester di tin hopi sèn pa evitá problemanan finansiero ora bo ta studia. Loke ku sí ta esensial pa evitá problema finansiero ta: un atministrashon finansiero na òrdu. Esaki ta un di e tepnan ku mi a duna bo den mi buki: ‘Hulanda? Stò’i nèk!’.
Aki bo por download un modèl grátis ku bo por usa pa bo atministrashon finansiero. E modèl aki ta duna bo e chèns pa traha bo budget pa luna i tambe e ta yuda bo mantené un bon bista riba bo montante di spar. Tep: usa pa kada aña (eskolar) un formulario nobo.
Enfoká i traha riba bo meta
Manera ma splika bo den e buki, bo tin bo zona di komfortabilidat, zona di kresementu i zona di pániko. Si bo ke krese, òf krea kambio den bo bida bo mester sali for di bo zona konfortabel. Pero kon bo ta hasi esei sin drenta zona di pániko i stòp di traha riba bo meta?
Un tep ku mi por duna ta pa kibra un meta grandi ku bo tin den pasonan mas chikitu. Kada un stap ku bo dal den direkshon di bo meta ta un! Usa e formulario aki pa yuda bo keda enfoká riba bo meta. Bo por download e formulario aki grátis.


text:
Columna politico den colaboracion cu ArenaPoliti.co
Asiento 22 | S01E06
E proceso di formacion entre partidonan MEP, POR y RED a haci cu gabinete Wever-Croes I ta inicia cu varios strike. Pero wega no a caba. Lesa pakico e coalion ta cuminsa cu un deficit di credibilidad, y kico ta e yabi di exito principal pa gabinete Wever-Croes I.
Ocho siman despues di eleccion Aruba a haya su gobierno nobo. A tarda? Sigur. ‘Pero no compara cu Hulanda,’ algun a argumenta. Un comparacion cu un formacion cu a tuma extremadamente largo no ta haci e tempo di formacion na Aruba menos malo. Mescos cu un comparacion cu otro pais caminda dos siman ta wordo considera mucho largo, no ta haci ocho siman menos bon.
Parti di e motibo cu e negociacion a tarda na Aruba ta nos sistema electoral. E sistema aki tambe ta e motibo cu no ta corecto pa bisa cu Pueblo a escoge e gobierno cu nos tin. Diferente politico ta ‘interpreta’ e resultado di eleccion manera ta cumbini nan. A base di e resultado di eleccion, e partido mas grandi ta den oposicion. Un partido cu a perde hopi voto. E gabinete nobo ta inclui ministernan cu a perde hopi voto. E vote-getter no a asumi su posicion pa representa Pueblo den Parlamento. Tin un mayoria ficticio den Parlamento. Tur esaki ta posibel pa motibo di ‘fayonan’ den nos sistema electoral. Un sistema cu ta riba agenda pa wordo scrutina, actualisa y modernisa, cual ta un bon punto den e plan di gobernacion di gabinete Wever-Croes I. Loke nos no mester haci, ta interpreta e resultado manera ta cumbini nos y bisa cu Pueblo a escoge e gabinete actual. Ta e politiconan di MEP, POR y RED, a base di e espacio cu e resultado di eleccion a duna nan, a escoge pa e gabinete cu nos tin.
Credibilidad
Kico bo ta haya ora tres partido bisa cu e siguiente gabinete mester tin shete minister? Un gabinete di 8,5 minister. Atrobe, nos sistema electoral ta un motibo cu ta haci shete minister a base di e resultado dificil (no imposibel). Y nos tur por y ta haci fout y keda sin premira tur cos. Pa colmo, baha na shete minister na Aruba no ta necesario. Pero loke no mester pasa ta cu e responsabilidad di no cumpli cu e promesa ta wordo hala riba Pueblo, insinuando cu e manera cu Pueblo a vota ta hustifica incumplimento di promesa. Un otro asunto cuestionabel ta con RED a bandona nan punto cu ministernan mester ta ‘vakministers’ y no politico, y a nombra sr. Rudy Lampe, candidato #2 riba lista pa eleccion 2017, como minister.
Tambe tin e asunto di secuencia pa ken ta bira parlamentario. POR y RED a cumpli cu nan acuerdo riba esaki, MEP no. E concepto di ley pa haci e secuencia a base di cantidad di voto obligatorio, entrega pa sr. Dangui Oduber y sra. Evelyn Wever-Croes, ainda mester wordo trata den Parlamento y no ta ley actualmente. Pero si un partido mester di ley pa cumpli cu nan propio promesa na e Pueblo votado, nan no ta refleha integridad ni credibilidad. Tin diferente argumento na fabor di aplica e secuencia di number riba lista. Mas importante ta pa e Pueblo votado sa di antemano con un partido lo anda cu su voto, y cu e partido ta cumpli, asina respetando su votadonan.
Un otro asunto cu merece mas argumento y splicacion, ta riba kico MEP y RED ta basa nan confianza den sr. Otmar Oduber despues di a consider’e corupto y no integro. MEP a hasta pidi ministerio publico pa investiga sr. Otmar Oduber. Awo, pa colmo sr. Oduber a haya e cartera bou di cual MEP y RED a bisa cu tawata tin hopi corupcion (infrastructura). E punto no ta pa acusa sr. Otmar Oduber, pero cu mas argumento y splicacion di MEP y RED ta na su luga. E union aki no mester ta inaceptabel, pero sin un splicacion debido ta keda un pregunta cuanto credibilidad acusacionnan di MEP y RED tin si e acusacionnan ta ‘caduca’ asina cu mester di esun cu nan a acusa pa forma un gobierno.
Segundo inning
Gabinete Wever-Croes a inicia cu varios strike, pero wega no a caba. Tin un programa di gobernacion cu, a pesar di e awa den biña, ta contene plannan beneficioso pa nos pais. E gabinete ta inclui ministernan capacita y cu e potencial pa haci hopi cos positivo pa nos pais. E coalicion ta cuminsa cu un deficit den credibilidad, pero awo por demostra loke nan por significa pa Aruba y recobra/gana credibilidad. Hopi no a vota pa MEP ni POR ni RED. Kisas hopi cu a vota pa un di nan no a desea e coalicion aki. Pero esaki nos sistema electoral a produci y nos tin cu pensa den bienestar di Aruba y no un bienestar partidista. Cu esaki den mente, ta na su luga pa duna gabinete Wever-Croes I e espacio necesario pa cumpli cu nan tarea.
Yabi
Realisa desaroyonan positivo pa Aruba y demostra integridad mester ta parti di cualkier maneho exitoso di un pais. Pero tin algo cu mester enfoca riba dj’e en particularmente: sinceridad. Den bon y den malo.
Nos tin periodonan di gobernacion nos tras den cual manipulacion, show y engaño tawata business as usual. Cu placa di Pueblo tawata haci propaganda politico, sea den forma directo of camufla. Transparencia a laga di desea. Duna informacion na prensa tawata selectivo. Conflictonan di interes tawata visibel. Desviacion pa stroba claridad tawata usual. Patronahe politico a wordo aplica. Opinion publico a wordo afecta grandemente pa motibo di tur esaki. E strategianan aki por ta hopi efectivo pero e efectividad semper lo baha cu tempo. Al contrario, e efectividad di sinceridad ta keda aumenta. E ta percura pa credibilidad y ta crea confianza.
E proceso di formacion di gabinete Wever-Croes I tawata tin espacio pa mas sinceridad. En esencia, responsabilidad pa incumplimento y conflicto cu propio palabra den hopi caso no a wordo tuma pero a wordo desvia, redirigi of ignora. Fanaticonan di MEP, POR y RED, of esnan cu kier ‘cualkier gobierno cu no ta AVP’ kisas lo ‘kijk door de vingers’ pa cualkier falta di sinceridad. Pero sostenedornan cu no ta sigui e partidonan aki ‘no matter what’ y esnan cu no ta sostene e partidonan aki y ta pone bon atencion por considera diferente aspecto di e formacion como hipocrita, cual no ta crea confianza den gobernacion. Al contrario, e ta reenforsa e falta di confianza y criticanan comun riba politico en general.
Awo gabinete Wever-Croes tin e oportunidad di surpasa e deficit di credibilidad. Den temponan bon, temponan malo, logronan exitoso of situacionnan cuestionabel; sinceridad ta un yabi cu lo habri hopi porta y yuda’bo yega unda bo mester ta. Sinti Demostra e cambio.
ArenaPoliti.co ta desea gabinete Wever-Croes I exito. Tambe nos ta desea tur parlamentario exito den nan tarea di representa Pueblo y controla gabinete Wever-Croes I, y exito na tur partido pafo di Parlamento, media y especialmente e Pueblo votado, cu tur tin rol importante den nos democracia.
Previously:
Asiento 22 S01E05 ‘7 motibo pa laga Pueblo eligi su Gabinete’
Asiento 22 S01E04 ‘Atrobe un Mayoria Ficticio’
Asiento 22 S01E03 ‘AVP deliberadamente ta frustra nos Democracia Parlamentario’
Asiento 22 S01E02 ‘Cambio di sistema pa eligi parlamentario’
Asiento 22 S01E01 ‘Prome nos purba drecha Reino Hulandes, ban drecha Aruba’
Carlos Guiamo | Asiento 22
This email address is being protected from spambots. You need JavaScript enabled to view it.
Parti di e motibo cu e negociacion a tarda na Aruba ta nos sistema electoral. E sistema aki tambe ta e motibo cu no ta corecto pa bisa cu Pueblo a escoge e gobierno cu nos tin. Diferente politico ta ‘interpreta’ e resultado di eleccion manera ta cumbini nan. A base di e resultado di eleccion, e partido mas grandi ta den oposicion. Un partido cu a perde hopi voto. E gabinete nobo ta inclui ministernan cu a perde hopi voto. E vote-getter no a asumi su posicion pa representa Pueblo den Parlamento. Tin un mayoria ficticio den Parlamento. Tur esaki ta posibel pa motibo di ‘fayonan’ den nos sistema electoral. Un sistema cu ta riba agenda pa wordo scrutina, actualisa y modernisa, cual ta un bon punto den e plan di gobernacion di gabinete Wever-Croes I. Loke nos no mester haci, ta interpreta e resultado manera ta cumbini nos y bisa cu Pueblo a escoge e gabinete actual. Ta e politiconan di MEP, POR y RED, a base di e espacio cu e resultado di eleccion a duna nan, a escoge pa e gabinete cu nos tin.
Loke nos no mester haci, ta interpreta e resultado manera ta cumbini nos y bisa cu Pueblo a escoge e gabinete actual.”
Credibilidad
Kico bo ta haya ora tres partido bisa cu e siguiente gabinete mester tin shete minister? Un gabinete di 8,5 minister. Atrobe, nos sistema electoral ta un motibo cu ta haci shete minister a base di e resultado dificil (no imposibel). Y nos tur por y ta haci fout y keda sin premira tur cos. Pa colmo, baha na shete minister na Aruba no ta necesario. Pero loke no mester pasa ta cu e responsabilidad di no cumpli cu e promesa ta wordo hala riba Pueblo, insinuando cu e manera cu Pueblo a vota ta hustifica incumplimento di promesa. Un otro asunto cuestionabel ta con RED a bandona nan punto cu ministernan mester ta ‘vakministers’ y no politico, y a nombra sr. Rudy Lampe, candidato #2 riba lista pa eleccion 2017, como minister.
Tambe tin e asunto di secuencia pa ken ta bira parlamentario. POR y RED a cumpli cu nan acuerdo riba esaki, MEP no. E concepto di ley pa haci e secuencia a base di cantidad di voto obligatorio, entrega pa sr. Dangui Oduber y sra. Evelyn Wever-Croes, ainda mester wordo trata den Parlamento y no ta ley actualmente. Pero si un partido mester di ley pa cumpli cu nan propio promesa na e Pueblo votado, nan no ta refleha integridad ni credibilidad. Tin diferente argumento na fabor di aplica e secuencia di number riba lista. Mas importante ta pa e Pueblo votado sa di antemano con un partido lo anda cu su voto, y cu e partido ta cumpli, asina respetando su votadonan.
Un otro asunto cu merece mas argumento y splicacion, ta riba kico MEP y RED ta basa nan confianza den sr. Otmar Oduber despues di a consider’e corupto y no integro. MEP a hasta pidi ministerio publico pa investiga sr. Otmar Oduber. Awo, pa colmo sr. Oduber a haya e cartera bou di cual MEP y RED a bisa cu tawata tin hopi corupcion (infrastructura). E punto no ta pa acusa sr. Otmar Oduber, pero cu mas argumento y splicacion di MEP y RED ta na su luga. E union aki no mester ta inaceptabel, pero sin un splicacion debido ta keda un pregunta cuanto credibilidad acusacionnan di MEP y RED tin si e acusacionnan ta ‘caduca’ asina cu mester di esun cu nan a acusa pa forma un gobierno.
Gabinete Wever-Croes a inicia cu varios strike, pero wega no a caba.”
Segundo inning
Gabinete Wever-Croes a inicia cu varios strike, pero wega no a caba. Tin un programa di gobernacion cu, a pesar di e awa den biña, ta contene plannan beneficioso pa nos pais. E gabinete ta inclui ministernan capacita y cu e potencial pa haci hopi cos positivo pa nos pais. E coalicion ta cuminsa cu un deficit den credibilidad, pero awo por demostra loke nan por significa pa Aruba y recobra/gana credibilidad. Hopi no a vota pa MEP ni POR ni RED. Kisas hopi cu a vota pa un di nan no a desea e coalicion aki. Pero esaki nos sistema electoral a produci y nos tin cu pensa den bienestar di Aruba y no un bienestar partidista. Cu esaki den mente, ta na su luga pa duna gabinete Wever-Croes I e espacio necesario pa cumpli cu nan tarea.
Yabi
Realisa desaroyonan positivo pa Aruba y demostra integridad mester ta parti di cualkier maneho exitoso di un pais. Pero tin algo cu mester enfoca riba dj’e en particularmente: sinceridad. Den bon y den malo.
Nos tin periodonan di gobernacion nos tras den cual manipulacion, show y engaño tawata business as usual. Cu placa di Pueblo tawata haci propaganda politico, sea den forma directo of camufla. Transparencia a laga di desea. Duna informacion na prensa tawata selectivo. Conflictonan di interes tawata visibel. Desviacion pa stroba claridad tawata usual. Patronahe politico a wordo aplica. Opinion publico a wordo afecta grandemente pa motibo di tur esaki. E strategianan aki por ta hopi efectivo pero e efectividad semper lo baha cu tempo. Al contrario, e efectividad di sinceridad ta keda aumenta. E ta percura pa credibilidad y ta crea confianza.
Sinti Demostra e cambio.”
E proceso di formacion di gabinete Wever-Croes I tawata tin espacio pa mas sinceridad. En esencia, responsabilidad pa incumplimento y conflicto cu propio palabra den hopi caso no a wordo tuma pero a wordo desvia, redirigi of ignora. Fanaticonan di MEP, POR y RED, of esnan cu kier ‘cualkier gobierno cu no ta AVP’ kisas lo ‘kijk door de vingers’ pa cualkier falta di sinceridad. Pero sostenedornan cu no ta sigui e partidonan aki ‘no matter what’ y esnan cu no ta sostene e partidonan aki y ta pone bon atencion por considera diferente aspecto di e formacion como hipocrita, cual no ta crea confianza den gobernacion. Al contrario, e ta reenforsa e falta di confianza y criticanan comun riba politico en general.
Awo gabinete Wever-Croes tin e oportunidad di surpasa e deficit di credibilidad. Den temponan bon, temponan malo, logronan exitoso of situacionnan cuestionabel; sinceridad ta un yabi cu lo habri hopi porta y yuda’bo yega unda bo mester ta. Sinti Demostra e cambio.
ArenaPoliti.co ta desea gabinete Wever-Croes I exito. Tambe nos ta desea tur parlamentario exito den nan tarea di representa Pueblo y controla gabinete Wever-Croes I, y exito na tur partido pafo di Parlamento, media y especialmente e Pueblo votado, cu tur tin rol importante den nos democracia.
Previously:
Asiento 22 S01E05 ‘7 motibo pa laga Pueblo eligi su Gabinete’
Asiento 22 S01E04 ‘Atrobe un Mayoria Ficticio’
Asiento 22 S01E03 ‘AVP deliberadamente ta frustra nos Democracia Parlamentario’
Asiento 22 S01E02 ‘Cambio di sistema pa eligi parlamentario’
Asiento 22 S01E01 ‘Prome nos purba drecha Reino Hulandes, ban drecha Aruba’
Carlos Guiamo | Asiento 22
This email address is being protected from spambots. You need JavaScript enabled to view it.


text:
Share this on WhatsApp
Un pregunta masha hopi haci na mi persona como coach di relacion, ta kico ta e diferencia entre sex y intimidad. Nan tin di haber cu otro, of un ta parti di otro, of ta surgi for di otro? Pa aclarea esaki, mi lo duna un splicacion cortico tocante cada un y di locual nan tin di haber cu otro.
Sex
Si tur cos ta bon, tur hende sa kico sex ta encera. E ta significa union corporal y intercambio di energia, pues tene relacion sexual ta uni dos persona fisicamente y energeticamente. Tin diferente palabra conoci pa describi e acto aki, cu antes tawata sa wordo yama ‘relacion carnal’.
E ta significa union corporal y intercambio di energia, pues tene relacion sexual ta uni dos persona fisicamente y energeticamente.”
Intimidad
Intimidad ta algo cu ta forma parti di tur relacion solido. E ta trata e preguntanan con profundamente bo conoce otro, y con liber bo ta sinti’bo pa expresa bo mes den e otro su presencia. E ta un estado emocional cu mayoria biaha ta existi solamente entre dos persona cu a logra establece un conexion hopi fuerte. Den un relacion intimo normal, sex ta e expresion fisico di intimidad. Den e caso ey, sex ta un acto cu ta simbolisa amor y conexion cu tambe sa wordo yama “making love” of “haci amor”. Den un relacion solido, intimidad ta promove sex y sex ta promove intimidad.
... sex ta un manera di ta intimo cu otro, pero e no ta e unico manera.”
Pero intimidad no tin di haber solamente cu sex. Tin pareha cu ta intimo cu otro, sin cu nan ta haci sex. Pa razonnan medico por ehempel, tin personanan cu tin problema cu penetracion sexual. Den e caso ey - aunke sex den mayoria relacion ta algo fundamental - e no ta preveni cu e pareha aki por tin un conexion amoroso y intimo. Por ehempel, pasa tempo hunto combersando riba topiconan di interes mutuo, of disfruta di contacto fisico no-sexual. Pues sex ta un manera di ta intimo cu otro, pero e no ta e unico manera.
Ta existi diferente opinion tocante sex y intimidad. Cada hende tin su propio punto di bista tocante e topiconan aki, y cada un opinion ta un derecho cu nos tur tin di respeta.
For di e punto di bista tradicional, sex ta bay man den man cu intimidad, ya cu solamente e por forma parti di un compromiso pa termino largo, o sea un matrimonio, originalmente cu e meta di procrea. For di e punto di bista aki, sex pafo di matrimonio ta wordo mira como un pica of en todo caso algo cu no ta bon of no ta pas.
Ta intimo cu bo pareha ta nifica ta abierto y honesto cun’e...”
Sinembargo, den un sociedad mas y mas moderno, no ta necesario mas pa tin un conexion entre sex y intimidad. Sex generalmente ta wordo mira simplemente como un acto fisico. Den e contexto ey, sex por ta e acto di mas intimo den cualkier relacion, sea un matrimonio, entre esnan cu ta biba hunto, of otro tipo di relacion amoroso, locual ta haci’e den e caso ey sinonimo di ‘haci amor’.
Pero tambe e por ta un acto sin consentimento (rape), un acto cu ta wordo paga pe (prostitucion) of un acto puramente pa placer fisico (‘one night stand’).
No ta importa e tipo di relacion cu abo tin: ta intimo cu bo pareha ta nifica ta abierto y honesto cun’e, y cu un nivel optimal di intimidad, indudablemente ambos lo experiencia un miho satisfaccion sexual.
Desiree Swaen ta un Coach profesional certifica, specialisa den relacion, perdida y spiritualidad. Combinando su pasion, educacion, training y experiencianan personal, Desiree a funda DS Relationship Coaching / DS Love Coach cu un solo meta: yuda hende descubri amor den nan mes y den otro. Sigui Desiree via su pagina di Facebook.


text: Diasabra madruga despues di a atende problema di un pareha turista na Renaissance Marina unda polis a adverti e dama turista cu ta bao influencia pa e calma y atende cu su pareha den oranan di dia ora e ta sobrio si no lo bay over na detene ya cu su comportacion caprichosa ta laga hopi di desea. Polis mester a bolbe bay na e sitio unda e dama aki a bisa cu su pareha a maltrat’e severamente pero aparentemente e dama aki mes lo a herida su mes. Polis a pidi presencia di ambulans pero como cu nan a bay over na detene e dama a pidi pa ambulans bay warda di polis na Oranjestad.


text:
Un proceso legislativo pendiente desde aña 2009
Diabierna ultimo Parlamento di Aruba a aproba, den forma unanime, e propuesta di ley pa introduci un sistema di supervision moderno pa operadornan di weganan di placa, manera casino, loteria y catochi.
E proceso pa por introduci un sistema di supervision mas optimal y moderno pa cu weganan di placa (‘Kansspelen’), a inicia como 12 aña pasa. Esaki den cuadro di recomendacionnan di Financial Action Task Force pa reenforsa y optimalisa Aruba su sistema financiero-bancario y minimalisa risiconan innecesario door di miho supervision.
Ora a drenta gobernacion na 2017 a hereda un propuesta di ley cu no tabata carga sosten amplio den comunidad ni den Parlamento, ya cu tabatin hopi preocupacion legitimo pa cu cierto aspectonan. Parlamento y Sindicato por ehempel tabata expresa cu e propuesta di ley mester por duna mas siguransa na e trahadonan di e Departmento di Asuntonan di Casino (DAC). E sector hotelero y di casino di nan banda tambe tabatin cierto otro preocupacion pa cu e propuesta di ley.
Minister Bikker hunto cu Parlamento a start un ciclo di consulta amplio cu tur sector. Un delegacion di Parlamento hunto cu Minister Bikker ademas a haci un bishita di trabou na e Gaming Board di nos hermana isla Corsou, pa mira con e ta funciona.
Pa medio di no menos cu 3 nota di cambio Minister Bikker subsecuentemente a adresa e preocupacionnan menciona. Tambe a modernisa y actualisa e propuesta di ley, introduciendo entre otro un base huridico pa, si Gobierno ta desea, den futuro cercano por tin e posibilidad pa introduci, a base di un decreto (‘Landsbesluit houdende algemene maatregelen’), weganan virtual, esta ‘online gaming’, bou di reglanan estricto, similar na e ley recien yama ‘Wet Kansspelen op Afstand’ di Hulanda.
Despues di deliberacion amplio, caminda cu Minister Bikker hunto cu colega Minister di Finansas, Economia y Cultura, mr. Xiomara Maduro, a duna splicacion amplio y detaya a base di e preguntanan ricibi, Parlamento a aproba e propuesta di ley unanimamente.
Minister Bikker ta gradici Parlamento, colega Ministernan, DWJZ, DAC, AHATA, Sindicatonan TOPA, SEPPA, FTA, SCCA, y un y tur cu a duna apoyo na e esfuerso noble y mutuo, pa por a logra cu awor Aruba tin un ley cu sosten amplio y por cumpli cu recomendacionnan internacional.


text:
Resientemente Representante di Hulanda, Erwin Arkenbout, a hiba un bishita pa Fundashon pa Maneho di Adikshon (FMA) i e departamento Dios Yudami, ku ta brinda akohida pa adiktonan di droga.
E hefe di e departamento, Sherwin Margaritha, a duna un splikashon di e ayudo ku nan ta duna e klientenan tur dia di siman. Na e ofisina prinsipal sikólogo Verda Betrian i Sonaly Diaz (di treinen i informashon) a konta di e otro aktividatnan di FMA. E kuido ku FMA ta brinda ta amplio i e trahadónan ta hasi esaki ku rekursonan limitá (ku durante e último añanan a sufri pa motibu di korto di supsidio). Esaki ta impreshonante.
Tabata hopi interesante pa tende di e vários tiponan di adikshon – alkohòl, gèmbel, droga, humamentu – i kon por trata esaki. Tambe tin atenshon pa por ehèmpel famia di e klientenan; adikshon por tin un impakto grandi riba nan bida.
Un rekonosementu pa e trahadónan di FMA, ku riba 26 di yüni a organisá un kaminata den Willemstad i den siman di 27 di yüni un webinar na okashon di 25 aña di eksistensia di e organisashon.
Na nòmber di Representashon di Hulanda: mashá pabien i hopi éksito ku e trabou difísil i importante!


text:
DISKURSO DI MINISTER ENKARGÁ KU ENSEÑANSA RELASHONÁ KU APERTURA DI AÑA ESKOLAR 2022/2023
MINISTERIO KONSERNÍ ENSEÑANSA, SIENSIA, KULTURA & DEPORTE
PUBLIKÁ RIBA 11 OUGÙSTÙS 2022
Muchanan, mayor, trahadónan den enseñansa, direktivanan di skol, sindikatonan, empresarionan, pueblo di Kòrsou, bonochi…..
Ya ta hasi algu mas ku un aña, ku mi a asumí e responsabilidat komo Minister di e ministerio di Enseñansa, Siensia, Kultura i Deporte, ku e firme intenshon pa drecha e kalidat di enseñansa. Enseñansa ta toka kada un di nos komo yu di Kòrsou, nos tur sa kon importante enseñansa ta pa desaroyo di nos komo hende, esta komo un bon yu di Kòrsou patriótiko.
Mi a skohe pa asumí e responsabilidat aki pasobra mi ta konvensí ku a bira tempu pa Kòrsou haña un sistema di enseñansa ku berdaderamente ta sirbi desaroyo i progreso di kada yu di Kòrsou. Mi ta sinti mi honrá ku partidonan di koalishon a konfiami ku e enkargo noble aki pa mehora enseñansa na Kòrsou.
Dia 11 di ougùstùs próksimo ta kuminsá un aña eskolar nobo, mi sa ku hopi di boso lo bisa ku ta djis un mas aña eskolar mas. Pero awe mi ta dirigí mi mes na boso pa anunsiá ofisialmente ku e aña eskolar nobo ku ta bai kuminsá lo ta un aña eskolar partikular. Aña eskolar 2022 – 2023 ta marka komienso di e “Operashon di Mehorashon di Enseñansa na Kòrsou”. Mi ta kontentu ku awe, den porta di komienso di e aña eskolar nobo, mi por splika kiko ta spera durante e aña eskolar nobo aki den kuadro di “Operashon di Mehorashon di nos Enseñansa”. Pueblo di Kòrsou, inspirá i guiá pa e lema ariba menshoná mi lo hiba un maneho di enseñansa, pa yega na un mihó enseñansa pa nos yunan. Un maneho kaminda nos yunan lo haña un mihó enseñansa ku ta permití nan desaroya tur nan potenshal. Esaki ta nifiká ku mi maneho mester ta transparente i mester ta basá riba envolvimentu di tur esnan ku por kontribuí na mehorashon di nos enseñansa sin tin otro interes.
Ta p’esei na komienso di kada aña eskolar, mi kier anunsiá kiko pueblo por spera den e aña eskolar binidero pa na final di e aña eskolar mi responsabilisá, kiko nos a realisá i kiko nos no a logra realisá. Pa asina por stipulá e akshonnan pa e siguiente aña.
Manera nos tur por a ripara enseñansa tin un lugá spesial den e akuerdo di gobernashon di Gabinete Pisas. Nos kier mustra ku esaki ku un bon enseñansa ta importante pa por realisá tur loke tin para den e akuerdo di gobernashon pa asina tur siudadano di Kòrsou por desaroyá spiritualmente, mentalmente, físikamente i kulturalmente. Enseñansa mester krea un siudadano kulto, ku por funshoná den nos mundu global i ku ta dominá e abilidatnan di siglo 21. E akuerdo di gobernashon ta preskribí ku mi mester hasi esaki basá riba e metanan stratégiko di nos gobernashon manera un kalidat di bida haltu, un koheshon sosial, un gobernashon demokrátiko efektivo i efikas ku ta operá mas serka di pueblo.
Pa por kumpli ku mi enkargo pa mehorá enseñansa na Kòrsou, mi a bai di akuerdo pa realisá un “nulmeting” amplio riba e situashon di nos enseñansa. Ta mas ku kla, ku pa sa kiko nos mester mehorá den nos enseñansa, nos mester tin un bista kla kon e situashon aktual den nos enseñansa ta.
Bou di liderazgo di nos inspekshon di enseñansa i den estrecho koperashon ku inspekshon di enseñansa di Hulanda i ku koperashon di “stakeholders” nan nos a yega asina leu ku ya tin un rapòrt preliminar i nos a publiká esaki pa tur heende tin akseso na dje. Ta p’esei kier hasi un apelashon riba kada un di bosnan pa lesa e rapòrt aki i duna bo kontribushon pa medio di sugerensia pa mehorashon di nos enseñansa promé ku 1 di òktober na e direkshon di mail adrès onderwijscuracaonulmeting@gmail.com.
Nos mester bin ku reformanan signifikante riba tur área ku ta influensiá kalidat di nos enseñansa manera Organisashonnan Institushonal, Kontenido, Infrastruktura, Metodologia, Teknologia i Profeshonalisá tur esnan ku tin un tarea riba e tereno di enseñansa i edukashon manera gobièrnu a primintí den e akuerdo di gobernashon.
Pueblo di Kòrsou, ta bon pa mi asentuá ku durante aña eskolar 2022/2023 énfasis di nos esfuersonan lo konsentrá riba e operashon pa traha e pakete di mas aña di mehorashonnan integral di nos enseñansa pa asina nos enseñansa berdaderamente por sirbi desaroyo di tantu e yu di Kòrsou komo di nos Pais.
Ta pa e motibu aki, komo parti di mi maneho mi ta anunsiá ku den kurso di e aña eskolar aki nos lo efektuá e siguiente medidanan di optimalisashon di nos enseñansa:
E promé pakete di medidanan ta dirigí riba e mucha, esta pa yuda skol yuda su alumno i asina evitá drop out;
- Detektá mas tempran si un mucha ta kai atras den su proseso di siñamentu;
- Fortifiká skolnan ku kapasidat pa por remediá retraso mediante un kurso di ‘Remedial Teacher”;
- Nos lo kaba di implementá e maneho pa enseñansa spesial i optimalisá referensia di e mucha;
- Pa loke ta trata e muchanan di enseñansa avansá foko di atenshon lo ta pa huntu ku e skolnan di VSBO i SBO ofresé e muchanan formashon mas di un karakter di “skolnan di fishi” hasiendo uso di e metanan final ku ya nos a desaroyá huntu den Raad voor Onderwijs en Arbeidsmarkt”;
- Idioma ta importante i ta bon pa nos yunan siña den nan idioma materno, pero banda di esaki ta importante pa nos muchanan siña konosé diferente idioma komo materia, manera Hulandes, Ingles i Spañó. Ta pa esaki den e aña eskolar aki nos lo dediká hopi atenshon na implementashon di nos maneho di idioma, ku ta un maneho multi-lingual;
E di dos pakete di medidanan ta dirigí riba e trahadó di enseñansa esta pa fortifiká posishon hurídiko di tur trahadó di enseñansa i asina kontribuí na mas satisfakshon di trabou;
- Lo hasi posibel pa tur dosente ku ta kuadra ku e eksigensianan por haña e promoshon di dosente A pa dosente B manera nan tin derechi riba dje;
- Lo hasi posibel pa tur trahadó di enseñansa no dosente haña klaridat pa loke ta trata nan orario di skol i nan vakashon;
- Lo hasi posibel pa harmonisá e orario di trabou na skol di tur dosente di enseñansa avansá pa 27 ora i pa banda di esei reglamentá e asina yama oranan di trabou no mara na presensia den skol segun e prinsipio di e “norm-jaar-taak”, pa asina kontribuí tambe pa baha e kantidat haltu di trahadó di enseñansa ku segun ARBO ta haña nan mes ku molèster di “burnout”;
E di tres pakete di medidanan ta dirigí pa fasilitá e proseso di enseñansa den nos skolnan i asina kontribuí pa kosnan kana mas mihó den nos skolnan;
- Den e aña eskolar binidero e proyekto di digitalisashon lo drenta den su di dos fase, esaki ta nifiká ku infrastruktura den e skolnan lo ta kla pa por kuminsá ku uzo di “devices” tantu pa e dosentenan komo alumnonan;
- Lo kuminsá ku kurso pa tur dosente i tambe pa empleadonan di ministerio di ESKD, e vishon di nos ministerio den e trayekto aki ta 4M ku ta Mucha, Maestro, Mayor i Material;
- Den e aña eskolar aki tambe lo implementá e plan pa drecha edifisionan di skol di Kòrsou, esaki ta nifiká ku tin 12 skol ku lo keda renobá.
Dia 11 di ougùstùs ta marka tambe e di dos aña ku mi persona komo minister di enseñansa, ta konkretisá e “Operashon pa Mehorashon di Enseñansa na Kòrsou”. Sinembargo pueblo di Kòrsou, e intensifikason aki di mi maneho den e aña eskolar 2022/2023, solamente lo tin chèns pa ta eksitoso si e ta tuma lugá den e espíritu di e gobernashon aktual ku ta pará pa yega na un mehorashon di enseñansa huntu ku tur esnan ku ta envolví i ku otro ministerionan tambe.
Pa pueblo di Pueblo i huntu ku Pueblo, awor ta pueblo su bùrt pa haña un enseñansa ku di bèrdat ta sirbi desaroyo di e yu di Kòrsou i di nos Pais Kòrsou i ku ta akoplá ku nos merkado laboral.
Pues nos ta konta ku e kontribushon di ABO tambe!!!!
Na nos yunan, un aña eskolar 2022/2023 eksitoso ku forsa i sabiduria pa bosonan logra bosonan meta.
Na nos dosente i personal no dosente, danki pa den situashon difísil ku bosonan ta laborá tòg bosonan sa ta duna lo máksimo pa eduká nos yunan. Mi ta sigui konta ku boso sosten.
Televidente danki pa boso atenshon i bonochi.
—
Sr. Sithree van Heydoorn
Minister di Enseñansa, Siensia, Kultura i Deporte


text:
“Laga tur locual cu mi encontra na caminda ta Bunita.
Laga tur locual cu ta rondonami, ta Bunita.
Laga tur locual mi laga atras keda Bunita y Laga esakinan termina den tur Buniteza”
Cu inmenso tristeza den nos curazon, pero conforme cu Dios su boluntad y agradecido pa tur locual cu ela hasi y a significa pa nos
Sonia Solognier
*29 September 1955 – †12 Juli 2022
Acto di entiero lo wordo anuncia despues.
Staff y personal di Ad Patres funeral home & Crematorium ta extende nos mas sincero condolencia na famia di e fayecida.


text:
Catiri – Diabierna mey anochi polis a bay panort di rotonde di Tanki Leendert, unda cu lo tin un persona canando memey di caminda.
Pa su siguridad y di automobilistanan polis a yega basta lihe pa atende cu e homber.
Segun un habitante e homber lo tawata memey caminda y area unda e tawata ta conoci pa hopi accidente.
Durante cu polis tawata papia cu ne e la cuminsa kira su carson y tawata papia yen cos bruha.
Di eynan e la cuminsa cana bay nort, y e patruya a keda core su tras pa tira bista ariba dje.
Nos no a compronde pakiko polis no pidi pa un transportwagen pa sea hibe su cas of warda di polis unda cu e ta safe y asina evita un accidente.


text:
Sosten Financiero pa Empresa Chikito y Mediano
Recien Gobierno di Aruba a anuncia e Sosten Financiero pa Empresa Chikito y Mediano (Sosten Financiero) cu ta e ayudo pa empresanan chikito y mediano. E ayudo aki ta bin den forma di un sosten financiero di Afl. 4000,- pa kwartaal si ta cumpli cu tur rekisito. E suma ta pa yuda cubri e gastonan operacional di compania chikito y mediano.
Pa ricibi e sosten financiero pa empresa chikito y mediano mester cumpli cu e siguiente rekisitonan:
- E compania ta registra na SVb cu un minimo di 1 y maximo di 50 empleado;
- Tur empleado mester ta registra cerca SVb riba 15 maart 2020;
- E compania ta registra na Camara di Comercio riba 15 maart 2020 (cu excepcion pa esnan cu no tin obligacion legal di ta registra);
- E compania ta registra na Departamento di Impuesto riba 15 maart 2020 y tin un persoonsnummer;
- E compania a cumpli cu declaracion di BBO pa luna di april, mei y juni, 2020;
- E compania ta spera perdida di entrada di benta di por lo menos 25% pa e lunanan juli, augustus y september, 2020;
- E compania ta estableci fisicamente na Aruba;
- E compania no ta failliet;
- E compania no tin peticion pa suspencion di pago na Corte di Husticia;
- E ayudo di Afl 4.000,- no ta parti di e benta di e compania.
E prome pago di e Sosten Financiero a tuma luga riba 29 april, 2020 mediante SVb. E pago a bay automaticamente pa tur compania cu a cumpli cu e rekisitonan di e programa di Sosten Financiero. E pago aki tabata pa luna di april, mei y juni, 2020.
E di dos pago di e Sosten Financiero ta pa luna di juli, augustus y september, 2020. Pa e di dos pago tin un cambio grandi. E compania cu ta bin na remarke pa e Sosten Financiero mester aplica pa esaki den su MiSVb. Tur compania cu a haya un notificacion cu por aplica pa Sosten Financiero tin te dia 27 di juli, 2020 pa haci esaki pa e di dos pago di e Sosten Financiero.
Den caso cu e compania tin pregunta pa cu e Sosten Financiero por manda un e-mail pa helpdeskmkb@svbaruba.org.
Den caso cu no ta bin na remarca pa ricibi e Sosten Financiero por manda un obhecion na bezwaarnoodplanregeling@svbaruba.org. Den e obhecion mester pone e nomber y SVb-code di e compania como tambe un motivacion pakico e compania ta di opinion cu e compania ta bin na remarke. Obhecionnan cu no ta completo, no ta wordo trata.


text:
Willemstad Curacao: E Sala di Yegada nobo den e edifisio renobá na aeropuerto di Kòrsou ta operashonal.
Durante e asina yamá periodo di ‘soft-launch’, Curaçao Airport Partners lo mónitor i analisá e proseso i e eksperensia di e biahero, bishitante i usuario di aeropuerto. E Sala di Yegada (Arrivals Hall) ta keda den e parti o-este di aeropuerto di Kòrsou.
Introdukshon di e área nobo di yegada, entre otro e ofisinanan nobo di Duana, e Sala di Yegada i e área di Car Rental modernisá, ta un momentu sumamente importante den e proyekto di ekspanshon di Curaçao International Airport. Parti di e proyekto di ekspanshon ta e traspaso pa e Area di Yegada nobo(Rival Hall), kual a wòrdu trasladá for di e alokashon pafó, pa e gran área kubrí den e edifisio o-este. Un pasio temporal ta guia e biaheronan pa e parti renobá di e Sala di Yegada, kaminda tin un ambiente agradabel i fasilidatnan manera entre otro pronto e komedor i bendedó di eiskrim ‘Belle Italia’. Durante e ‘soft-launch’ CAP, den kolaborashon ku kompanianan gubernamental i usuarionan di aeropuerto, lo analisá e eksperensha na aeropuerto, i kaminda nesesario trese mehorashon.
Inougurashon: Djaweps dia 8 di Sèptèmber Curaçao Airport Partners a inougurá e Sala di Yegada nobo, durante un seremonia festivo den presensia di dignatario, representantenan di gobièrnu, komunidat di aeropuerto, partnernan lokal i internashonal den mundu di aviashon i turismo. Esaki a tuma lugá den e Sala di Yegada (Arrivals Hall) kual pa e okashon aki tabata klasikalmente dòrná. Minister Rhuggenaath (Desaroyo Ekonómiko), CEO di CAP Ralph Blanchard, Direktor di CAH Junny Ignacio i Hefe di Duana Jules Ilario, a hiba palabra na e invitadonan, i despues di esaki a siguí un tremendo presentashon dor di Randal Corson, Pernell Saturnino, Eric Calmes, Jean-Jacques Rojer i kantante di músika ‘soul’, Shirma Rouse.
Komo punto sentral speshal pa e Sala di Yegada, Curaçao Airport Partners a laga produsí un réplika di e históriko avion Fokker di KLM konosí komo ‘De SNIP’, kual tabata e promé avion ku a bula e ruta di Hulanda pa Kòrsou den 1934.
Proyekto di ekspanshon i sistema nobo di parker: E aña aki CAP tambe a inisiá trabounan di konstrukshon pa realisá e terminal nobo ku lo konektá e dos edifisionan di aeropuerto ku otro. E terminal nobo ku tres piso lo ofresé 50% mas espasio ku aktualmente ta e kaso i lo ofresé un infrastruktura ku lo promové un mihó fluho di e biaheronan ku ta yega òf sali, i alabes lo trese un mihó separashon entre e biahero ku ta keda i e biahero tránsito. Tambe lo bin un di dos Mirador riba e terminal, algu ku CAP ta rekonosé ku ta importante pa komunidat di Kòrsou.
Den komienso di 2017 tambe lo kambia e sistema di parker pa e mesun sistema ku tin na Schiphol i London Heathrow, ofresiendo e usuario mashin di pago moderno den entre otro e Sala di Yegada nobo, kaminda por paga ku sèn kèsh of pa medio di swipe of credit card. E trabounan pa ekspandé Curaçao International Airport i mehorá e aparensia i esfera ta progresando ku velosidat, i ku e ophetivo pa e biahero, i esnan ku ta laborá na aeropuerto, òf ku ta bishitá aeropuerto, por disfrutá di un eksperensia ekselente.


text:
KRALENDIJK —
Djamars mainta tabatin apertura ofisial di e prison nobo na Plantashi Aruba. Esaki a inisiá unda Hortence Brouwn kende a diseñá loke tabata gezaghèber i su esposa su idea, pa pone dilanti di e prison. Brouwn a papia amplio tokante e imágen. Despues a kontinuá ku drùmbènt unda miembronan di JICN uniformá a desfilá i hisa bandera.
Despues di hisa bandera, a papia Wibo de Vries, kende ta kapitan di e barku manera nan a bisa na e okashon. E na su turno a menshoná entre otro ku e edifisio nobo tabatin su influensia riba trahadónan, esta e lugá nobo. Mester trata hende ku ta den prison bon, pa dia nan regresá den komunidat nan ta stabil pa kontinuá.
Seguidamente a dirigí palabra gezaghèber Edison Rijna. El a menshoná entre otro ku for di prinsipio di e edifisio el a bisa pa no usa e lugá hopi, sinembargo ya por komprondé ku prison ta yen i ta chikitu, loke ta di lamentá. Tin hende mester ta den prison pa korekshon. Seguidamente a papia minister Dekker i el a bisa ta un plaser pe ta na e apertura ofisial di e prison. E prison ta konta ku tur e reglanan internashonal.
Tur e elaborá ku e prison tei pa korigí e persona pa e por regresá den komunidat pa no kometé eror mas i regresá den prison. Despues a papia Pader Santiago i el a menshoná entre otro ku ta importante pa guia esnan ku drenta e prison bon. E parti spiritual ta hopi importante pa e ser humano.
Hopi bon ku awor e lugá ta alehá for di sentro di suidat. Nos di iglesia semper tei pa duna un man. Esaki por konta ku aporte di tur kuater pader riba e isla. Seguidamente a pasa pa e parti di kitamentu di sinta na e entrada prinsipal di e prison.


text:
Tag Archives: Pensioen di biehes
SVb ta introduci su Mobile App “MiPensioen”
Banco di Seguro Social SVb ta sigui inova su servicionan. Awor SVb ta ofrece na pensionadonan di AOV un servicio nobo cual ta facil pa uza riba celular of tablet. Dia prome di september nos Pensioen di Biehes esta nos AOV ta cumpli 62 aña. For di introducción di SVb Aruba na aña 1986 e… Mas Informacion
SVb Pensioen Jaaropgaaf 2021
Pa tur nos clientenan Pensionado, e jaaropgaaf pa aña 2021 ta ser manda via mail y via post. Lo ricibi e carta cu e jaaropgaaf di Pensioen den e proximo dianan. Tambe ta posibel pa subi nos portal di MiPensioen (https://pensioenen.svbaruba.org/) y download e jaaropgaaf.
Edad Pensioen di Biehes ta Bira 64 Aña
Entrante prome di januari 2022 edad di pensioen di biehes ta bira 64 aña. Personanan cu ta bin na remarca pa cobra pensioen di biehes ta esnan naci entre 1 juli 1958 y 31 december 1958. Por aplica pa pensioen 3 luna prome cu cumpli edad di pensioen. Tur persona cu ta bin na remarca… Mas Informacion
Control di Sobrevivencia Islanan BES
Pensionadonan di AOV residencia na Aruba cu ta cobra un pensioen di e islanan BES (Bonaire, Sint Eustatius y Saba) no mester entrega Atestatie de Vita mas pa por cobra na pensioen. Pensioen di biehes lo wordo paga automaticamente tur luna. E control di sobrevivencia lo tuma luga entre SVb Aruba y SVB di islanan… Mas Informacion
Fechanan Pago di Pensioen 2021
Pensioen di biehes (AOV) y pensioen di viudo y huerfano (AWW) lo keda paga durante aña 2021, riba e siguiente fechanan: Luna di pago Dia y fecha pago na e cliente Januari 2021 28 december 2020 Februari 2021 29 januari 2021 Maart 2021 26 februari 2021 April 2021 31 maart 2021 Mei 2021 30 april… Mas Informacion
Jaaropgaaf 2019 a Wordo Entrega via di Post Aruba NV
Debi na e situacion actual cu Covid-19, Post Aruba N.V. tin un retraso cu e reparticion di e Jaaropgaaf di SVb. Post Aruba N.V. a reparti 80% di tur Jaaropgaaf di SVb, y ta finalisando reparticion di e ultimo 20%. Pensionado cu ta desea por baha of print e Jaaropgaaf 2019 via nos portaal di… Mas Informacion
Feliz Dia Internacional di Hende Grandi
Nos Grandinan a y ta aporta grandemente na nos pais. Nos Grandinan ta nos fundeshi. Respeta, cuida y celebra nan awe y tur dia! Di parti di Banco di Seguro Social Aruba, un feliz dia na tur nos 21.539 pensionado!
Jaaropgaaf 2019 ta Wordo Entrega via di Post Aruba NV
Banco di Seguro Social di Aruba SVb ta conciente di e temporada cu nos ta biba aden y ta keda haci su maximo esfuerso pa cumpli cu su pensionadonan. Actualmente pa motibo di e situacion di COVID 19 no ta atendiendo cu publico pero ta mantene servicio y contacto via di email y telefon. Den… Mas Informacion
Pabien Aruba cu 60 Aña di AOV
Banco di Seguro Social Aruba SVb riba prome di september 2020 a cumpli 60 aña ofreciendo comunidad di Aruba seguridad mediante e Pensioen di Biehes AOV. Masha pabien Aruba! Akibao un video repasando e historia di AOV na Aruba:
Pagonan di SVb pa Comunidad di Aruba
Banco di Seguro Social Aruba SVb ta informa cu awe 30 di juli 2020 e pago di Subsidio di Salario a tuma luga. Pa e luna aki SVb a ehecuta un pago di 30.3 miyon florin cual a bay pa 18.666 trahado cu a ser afecta pa e crisis a causa di COVID-19. Banda di… Mas Informacion


text:
OSLO, Noruega – E kompetensia nan di atletismo Diamond League organisá pa e Asosiashon Internashonal di Federashon nan di Atletismo (IAAF) a kontinuá ku kompetensia nan na Oslo, Noruega. Churandy Martina a partisipá den e evento di 200m i tabata e promé biaha e aña aki ku Martina a kompetí kontra Usain Bolt. Martina no tabata muchu un kompetensia pa Bolt, ya komo ku e la wòrdu deskualifika for di e evento despues di un salida falsu.
“Tur kos ta pasa pa un motibu,” Martina a bisa riba Twitter. “Mi a move den e bloke di salida i a keda diskualifika. Mi tin ku pone e kos aki tras di lomba i wak dilanti pa e próksimo kareda.”


text:
Atmosfera di mundu
E atmósfera di mundu ta un kapa gaseoso ku ta rondoná e planeta Tera i ku ta keda na su lugá dor di e gravedat di e planeta. E atmósfera ta protekta bida riba tera dor di krea preshon ku ta permiti pa awa likido keda riba superfisie di e planeta, absorba radiashon ultravioleto di e solo, kenta e superfisie di mundu dor di retene kalor i redusi ekstremonan di temperatura entre dia i anochi.
E gasnan den e aire atmosfériko ta konsisti pa 78% di nitrógeno, 21% di oksígeno i 0,03% di dioksida di karbon.


text:
WILLEMSTAD - Onlangs is tussen CINEX en Algemeen Pensioenfonds van Curaçao (APC) een samenwerkingsovereenkomst ondertekend. Directeur van Cinex, de heer Ramon Koffijberg, en mevrouw Evelyn Kruithof-Bor, directeur APC, hebben hun handtekening onder de overeenkomst geplaatst. De overeenkomst houdt in dat beide partijen hun interesse tonen voor ontwikkeling, facilitering en ondersteuning van onze gemeenschap met krachtige initiatieven. Deze samenwerkingsovereenkomst zal zich uiten in het uitwisselen van kennis en pro actieve participatie in het creëren van een dynamisch service pakket, die in de behoeften van de stakeholders voorziet.
Doel van samenwerking CINEX en APC
Met de missie om duurzame groei te versnellen voor beide organisaties, hebben beide partijen de bereidheid uitgesproken om hun inspanningen af te stemmen om investeringsmogelijkheden te vergroten en om een duurzame economische groei voor Curaçao te bewerkstellingen en bestendigen. De belangrijkste doelen van de samenwerking zijn: het promoten van Curaçao als een investeringsplatform, informeren en faciliteren van investeerders en het verkennen van innovatieve investeringsconcepten. Verder hebben partijen als doelstelling om de communicatie en coördinatie te verzekeren ten behoeve van de benodigde gezamenlijk leeractiviteiten en snelle identificatie en implementatie van projecten. Op basis van deze samenwerkingsovereenkomst zullen partijen specifieke projecten en partnership na streven.
Over CINEX
Cinex faciliteert een nieuwe methode voor het Internationaal Zaken doen met Curaçao. Cinex is op 31 juli 2014 opgericht door de Ministerie van Economische Ontwikkeling, met het voornaamste doel om internationale beleggers en entrepreneurs aan te trekken en hen effectief bij te staan. Bovendien ligt de focus tevens op lokale bedrijven die internationaal zaken willen doen. Met de steun van het Ministerie van Economische Ontwikkeling, is Cinex vastberaden om zijn lokale en internationale stakeholders in contact te brengen met een organisatie als APC.
Over APC
APC is de grootste pensioenfonds van Curaçao en beheert de pensioenregeling van circa 21.700 overheidswerknemers en gewezen overheidswerknemers, waarvan circa 10.600 gepensioneerden. APC doet dit door een solide beleggingsbeleid te hanteren, waarbij de geïnde premies zowel lokaal als in het buitenland worden belegd.
Foto1: Het moment waar de directeur van APC mevrouw Evelyn Kruithof-Bor en de directeur van CINEX de heer Ramon Koffijberg hun handtekening plaatsen onder de samenwerkingsovereenkomst.
WILLEMSTAD - Resientemente CINEX i Algemeen Pensioenfonds van Curaçao (APC) a firma un akuerdo di kolaborashon entre nan. E akuerdo di kolaborashon a keda firma dor di direktor di Cinex sr. Ramon Koffijberg i sra. Evelyn Kruithof-Bor direktor di APC E akuerdo aki ta enserá ku ámbos partido ta demonstrá nan interes pa desaroyo, fasilitashon i sosten di nos komunidat ku inisiativanan ku ta impaktá. E kolaborashon aki lo manifestá den partisipashon pro aktivo den kreamentu di pakete di servisio diversifiká ku ta kubri e nesesidat di e stakeholders i kompartí konosementu.
Meta di e kolaborashon entre CINEX i APC
Ku e mishon pa aselerá un kresementu duradero mas ayá pa ámbos organisashon, tur dos partido ta konkordá nan esfuerso pa engrandesé e oportunidatnan di invershon, i pa krea i mantené un kresementu ekonómiko sostenibel pa Kòrsou. E meta prinsipal di e akuerdo di kolaborashon aki ta pa definí e pilánan riba kua e kolaborashon entre e dos partidonan lo ta basá, esta promové Kòrsou komo un plataforma di invershon, informá i fasilitá invershonistanan i eksplorá konseptonan di invershon inovativo. E di dos ophetivo di e akuerdo di kolaborashon ta pa sigurá e komunikashon i kordinashon nesesario den kompartí estudio i identifikashon i implementashon rápido di proyektonan dor di ámbos partido. E akuerdo di kolaborashon aki ta representá un kompromiso entre partidonan pa pursiguié proyektonan spesífiko òf un partnership.
Tokante CINEX
Cinex ta marka un kuminsamentu nobo den e manera di hasi negoshi internashonal ku Kòrsou. Cinex a keda instituí dia 31 di yüli 2014 dor di Ministerio di Desaroyo Ekonómiko, ku e meta prinsipal pa efektivamente atraé i asistí invershonista i entrepreneurnan djafó i fokùs riba kompanianan lokal ku buska pa hasi negoshi internashonalmente. Ku e mishon pa kontinuamente i efektivamente promové i enkurashá eksportashon di produkto lokal, Cinex ta entusiasmá ku e kolaborashon ku APC. Ku sosten di e Ministerio di Desaroyo Ekonómiko, Cinex ta komprometé pa konektá su stakeholders lokal i internashonal ku un organisashon renobá manera APC. Cinex ta enfatisá klaramente e disponibilidat i interes pa ta un partner konfiabel pa APC.
Tokante APC
APC ta manehá e areglo di penshun di aproksimadamente 21.700 trahadó públiko, i eks trahadó públiko inkluso aproksimadamente 10.600 penshonado. Pa via di un maneho di invershon sólido, APC ta invertí e primanan di penshun risibí tantu lokal komo internashonal. Durante di e próksimo luna nan partidonan lo duna kontenido na loke a kumbiní den e akuerdo di kolaborashon.
Foto1: Riba e foto por tuma nota di e momentu ku direktor di APC sra. Evelyn Kruithof-Bor i e direktor di CINEX sr. Ramon Koffijberg a firma e akuerdo di kolaborashon entre CINEX i APC.


text:
BONEIRU.
AKSIDENTE DI TRAFIKO KU BASTA DANJO MATERIAL Y 2 HERIDO.
Awe mainta algun minuut despues di 11 or a tuma luga un aksidente di trafiko riba kaminda di rincon.
Den un bogt net despues di fontein 3 vehikulo a aksidenta e impakto tabata fuerte ya ku e danjo material ta konsiderabel serka e auto nan di famia pa loke ta e pickup esey tabata menos
2 persona a resulta herida pero NO di gravedat.
Ambulans y polis tabata na e sitio.
A sera un parti di e kaminda di rincon pa algun minuut.
Kousa di e aksidente no ta konosi ainda.
Tin vehikulo tabata bayendo rincon y otro (nan) tabata biniendo playa.
FUENTE: AIMED AYUBI.
RIBA NOS FB y APP tin potret.
KORDA LIKE NOS PAGE MESORA PA BO SIGI HANJA INFO.


text:
ROTTERDAM – Jean-Julien Rojer i su kompañero Horia Tecau a pèrdè den e final di ABN Amro World Tennis Tournament. Rojer i su kompañero a pèrdè den Ahoy na Rotterdam di Michael Llorda i Nicolas Mahut ku skor di 6-2 i 7-6.
E promé set a bai hopi difikultoso pa Rojer i Tecau. Den e di dos set Rojer i kompañero a purba bin bek pero no a logra. Kontinuamente e tenista nan Franses, Llorda i Mahut tabata saka nan kurpa for di problema.
Pa Rojer i Tecau esaki tabata e di dos final sigui ku nan hunga. Siman pasa nan a gana e torneo di ATP na Zagreb, Kroasia.